هێزەکانی سوریای دیموکرات ڕێککەوتنێکی نەوتیان لەگەڵ کۆمپانیایەکی ئەمریکی بواری نەوت واژۆکرد\nبەپێی دوایین زانیاریەکان، هێزەکانی سوریای دیموکرات ڕێککەوتنێکی نەوتیان لەگەڵ کۆمپانیایەکی بواری نەوتی ئەمریکیدا واژۆ کردووە بە ناوی دەلتا کریسینت ئێنێرجی.\nئاوێنه: رێککەوتنەکە هەفتەی رابردوو لەنێوان بەڕێوەبەرایەتیی خۆسەر و کۆمپانیای "دەلتا کرێسینت ئینێرجی"ـی ئەمریکی واژۆکرا. بەگوێرەی رێککەوتنەکە کۆمپانیا ئەمریکییەکە توانای بەرهەمهێنانی لە کێڵگە نەوتییەکانی رۆژئاوای کوردستان و ناوچەکانی دیکەی ژێر دەسەڵاتی بەڕێوەبەرایەتیی خۆسەردا زیاددەکات و نەوتەکەش دەفرۆشێت.\nیەکێک لەو خاڵانەی کە تایبەتمەندییەک دەداتە رێککەوتنەکە بریتییە لە ئاگاداربوونی ئیدارەی دۆناڵد ترەمپ و ژمارەیەک لە ئەندامانی کۆنگرێس و هاندان و پاڵپشتیکردن لێی لەلایەن واشنتنەوە.\nرۆژی 29ی مانگی رابردوو لیندزی گراهام، سیناتۆری ناسراوی کۆمارییەکان و کەسایەتیی نزیک لە دۆناڵد ترەمپ لەو بارەوە لەگەڵ مەزڵووم عەبدی، فەرماندەی گشتیی هێزەکانی سووریای دیموکرات(هەسەدە) قسەیکرد.\nلیندزی گراهام، سیناتۆری کۆمارییەکان وتی، "دوێنێ لەگەڵ ژەنەڕاڵ مەزڵووم لە هەسەدە قسەمکرد. وادیارە ئەوان بە مەبەستی پەرەدان بە بیرە نەوتەکان لە باکووری رۆژهە‌ڵاتی سووریا رێککەوتنیان لەگەڵ کۆمپانیایەکی ئەمریکی واژۆکردووە . ئایا ئێوە پاڵپشتی لەو هەنگاوە دەکەن؟" پۆمپەیۆیش لە وەڵامیدا گوتی، "بەڵێ".\nلیندزی گراهام لەبارەی رێککەوتنەکەوە ئاماژەی بەوە دا، "ئەوە بۆ یارمەتیدانی هەموو کەس لە باکووری رۆژهەڵاتی سووریا رێگەیەکی باش دەبێت".\nئەو بابەتە رۆژی 30ـی مانگیش لە کۆنگرێس تاوتوێکرا، ئەوەش کاتێک مایک پۆمپەیۆ، وەزیری دەرەوەی ئەمریکا لەبەردەم لیژنەی پەیوەندییەکانی دەرەوەی ئەنجوومەنی پیرانی وڵاتەکەی قسەیکرد.\nپێش دەستپێکردنی شەڕی ناوخۆی سووریا لە ساڵی 2011دا حکومەتی سووریا نزیکەی 380 هەزار بەرمیلی لە رۆژێکدا بەرهەم دەهێنا. بەشی زۆری نەوتی ئەو وڵاتە لە ناوچەی رمێلان لە رۆژئاوای کوردستان و دێرەزووری ژێر دەستی بەرێوەبەرایەتیی خۆسەردایە.\nبەرپرسانی ئەمریکاش چەندین جار رایانگەیاندووە، سوپای وڵاتەکەیان لە نزیک کێڵگە نەوتییەکانی ناوچەکانی ژێر دەسەڵاتی بەڕێوەبەرایەتیی خۆسەر دەبن و رێگەنادەن ئەو بیرە نەوتانە بکەونەوە دەستی داعش یان ئەسەد یان هێزی دیکە.


ڕۆژنامەوانان لە ژێر هەڕەشەدا\nمەسیح عەلی‌نەژاد ڕۆژنامەوانی ئەمەریکایی بە ڕەچەڵەک ئێرانی پـیشانی دەدات ئۆتۆمبیلێکی FBI لە بەردەمی ئەپارتمانەکەی پاسەوانی دەکات.\nنوێترین ڕاپۆرتی مافەکانی مرۆڤ لە وەزارەتی دەرەوە دەیان کەیسی ئەو میدیاکارانە باس دەکات کە بەهۆی کارەکانیانەوە هەراسانکراون و هێرشیان کراوەتەسەرو کوژراون.\nویلیام سوینی، یاریدەدەری بەڕێوەبەری FBI، لە بەیاننامەیەکدا کە نووسینگەی داواکاری گشتی ئەمەریکا بۆ ناوچەی باشووری نیویۆرک بەم دواییە بڵاویکردەوە، گوتی،"ئەمە سیناریۆی فیلمێکی مەحاڵ نییە. ئێمە رایدەگەیەنین گروپێک کە حکومەتی ئێران پاڵپشتی دەکات، پلانی هەبووە ڕۆژنامەنووسێکی دانیشتووی ئەمەریکا لەسەر خاکەکەمان بڕفێنن و بە زۆر بیگەڕێننەوە بۆ ئێران."\nئەو کەسەی کراوەتەوە ئامانج خۆی ناساندووە و ڕۆژنامەنووسی ئەمەریکایی ئێرانی مەسیح عەلینەژادە، کە ئێستا لە نیویۆرک دەژی. ساڵانێک لە ئێران کاری ڕۆژنامەوانی کردووە و لە ڕێگەی راپۆرتەکانی ڕژێمی ئێرانی توڕەکردووە. لە ساڵی 2009 ەوە کە لەو وڵاتە هەڵهاتووە، عەلینژاد بەهۆی هەڵمەتێکییەوە لە تۆڕە کۆمەڵایەتییەکانی دژ بە حیجابی زۆرەملێ لە ئێران ناوبانگی دەرکردووە. هەروەها پێشکەشکاری بەرنامەیەکی بەناوبانگی تەلەفزیۆنییە لە دەنگی ئەمەریکا.\nجەین ساکی، سکرتێری ڕۆژنامەوانی کۆشکی سپی، ئیدانەی "پیلانی راگەیاندراوی مەترسیدار و چەپەڵی ئێرانی" کرد. کردەوەکانی ئێران بۆ"هەوڵدان بۆ کپکردنی دەنگی" ی ئەو کەسانەی ئاشتیانە لە ناوخۆ و دەرەوەی ئێران کار دەکەن بە "سامناک" لە قەڵەمدا. لە کۆی 180 وڵات، ئێران لە پلەی 174 میندایە بۆ ئازادی ڕۆژنامەگەری لە جیهان بە پێی راپۆرتی ساڵی 2021 رێکخراوی پەیامنێرانی بێ سنوور. ئەو رێکخراوە، کە کار بۆ ئازادی ڕاگەیاندن دەکات، ئاماژەی بەوەکردووە کە رژێم "هەوڵی بێبەزیانەی بۆ کۆنترۆڵکردنی رۆژنامەنووسان" لە رێگەی لێپرسینەوە، زیندانی کردن و لەسێدارانەوە داوە.\nبەڵام ئێران تاکە وڵات نییە ژیانی رۆژنامەنووسان تیایدا لە مەترسیدابێت. وەکو ئەنتۆنی بلینکن، وەزیری دەرەوەی ئەمەریکا، ئاماژەی بۆ کرد، نوێترین ڕاپۆرتی مافەکانی مرۆڤ لە وەزارەتی دەرەوە دەیان کەیسی ئەو میدیاکارانە باس دەکات کە بەهۆی کارەکانیانەوە هەراسانکراون و هێرشیان کراوەتەسەرو کوژراون. کۆمیتەی بەرگریکردن لە ڕۆژنامەوانان (CPJ)ڕایگەیاند کە لە ساڵی 2020 دا ژمارەی ئەو ڕۆژنامەنووسانەی بەهۆی کاری راگەیاندنەوە کوژراوون دوو هێندە زیاتر بووە و زۆرترین کوشتنەکان لە مەکسیک و ئەفغانستان روویانداوە. هەروەها بەپێی ڕاپۆرتی CPJ ، ژمارەی ئەو ڕۆژنامەنووسانەی کە لە ساڵی 2020 دا بەهۆی ڕاپۆرتەکانیان زیندانیکراون، گەیشتە بەرزترین ئاست، لەو کاتەوەی ڕێکخراوەکە دەستی کردووە بە کۆکردنەوەی داتا. چین و تورکیا و میسر ساڵی ڕابردوو زۆرترین ژمارەی رۆژنامەنووسیان زیندانی کردووە.\nدوای ئەوەی مەسیح عەلینەژاد پلانی ڕفاندنەکەی بیست، بەڵێنی دا لە کارەکانی بەردەوام بێت. ئەو وتی، "هەموو ئەو برینانە بەهێزترم دەکەن." ئەوە هەمان ئەو رۆحیەتەی زۆرێک لە ڕۆژنامەنووسانی جیهانە بێ گوێدان بە مەترسییەکان راستی بە گوێی دەسەڵاتدا دەدەن.\nوەک وەزیر بلینکن گووتی، "زانیاری ڕاست و دروست کە میدیای سەربەخۆ دابینیدەکات بناغەی کۆمەڵگا دیموکراسی و گەشەسەندووەکانە... داوا لە هەموو حکومەتەکان دەکەین سەلامەتی میدیا دابین بکەن و رێگەبدەن رۆژنامەنووسان بۆ ئەوەی بەبێ ترس لە توندوتیژی، هەڕەشە، بەندکردنی ناڕەوایانە، کارەکانیان ئەنجام بدەن.


شەڕی ئێمە لەگەڵ داگیرکەرانی ئەمریکی بێ سنوورە - Mehr News Agency\nAP ١٤٠٠ Tir ٧ ١١:٥١\nNews Code 37974\nکەتیبەکانی سەیدوشوهەدای عێراق:\nشەڕی ئێمە لەگەڵ داگیرکەرانی ئەمریکی بێ سنوورە\nکەتیبەکانی سەیدوشوهەدای عێراق ئەمڕۆ دووشەممە بە هێرشی ئەمریکا بۆ سەر بنکەکانی حەشدی شەعبی لە سنووری سووریا کاردانەوەی نیشان دا.\nبە ڕاپۆرتی ئاژانسی هەواڵی مێهر لە سومریە نیوز، کەتیبەکانی سەیدوشوهەدای عێراق ئەمڕۆ دووشەممە بەیاننامەیەکی سەبارەت بە دەستدرێژی سەربازی ئەمریکا بۆ سەر بنکەکانی حەشدی شەعبی لە سنوورەکانی عێراق لەگەڵ سووریا دەرکرد.\nبە گوێرەی ئەم ڕاپۆرتە، کەتیبەکانی سەیدوشوهەدا لە ئەو بەیاننامەی هاتووە: لەمەوبەدوا، شەڕی ئێمە لەگەڵ داگیرکەرانی ئەمریکی بێ سنوور دەبێت. یەکەم هەنگاو لە ئەو بوارە، کردنە ئامانجی شەڕەکەری دوژمنان لە ئاسمانی عێراقە.\nشەڕکەرەکانی ئەمریکا بەرەبەیانی ئەمڕۆ بنکەکانی حەشدی شەعبی لە ناوچەی بوکەمال هەڵکەوتوو لە سنوورەکانی سووریا و عێراقیان کردە ئامانج. سەرچاوە سووریاییەکان ڕایانگەیاند کە لە ئەو هێرشە منداڵێک کوژراوە و 3 کەسی سڤیلیش بریندار بوون.\nئەمە لە حاڵێکدایە کە بە پێی ڕاگەیاندنی سەرچاوە عێراقییەکان، لە دەستدرێژی سەربازانی ئەمریکا بۆ سەر سنوورەکانی سووریا و عێراق، 4 هێزی حەشدی شەعبی شەهید بوون.\nسنووری سووریا و عێراق


ڤایرۆسێکی مەترسیدارتر لە کۆڕۆنا سازمانی خه‌بات کوردستانی ئێران\nڤایرۆسێکی مەترسیدارتر لە کۆڕۆنا\nبەهۆی سیاسەتی دژە گەلی ڕژیمی ئاخوندی ئێران، خەڵكی ئەو وڵاتە لەئێستادا لەكۆڕۆنا ناترسن! بەهۆی زۆری و بەرزبوونەوەی ڕۆژانەی قەیران و نەهامەتیەكانی ئەو خەڵكە زوڵم لێكراوە.\nئەو كەسەی كە كارەكەی لەدەست داوە، ئەوەی كە پوڵی كڕینی دەرمانی نیە، ئەوەی كە بە برسیەتی دەخەوێ، ئەوەی كە نە ئەمنیەتی گیانی هەیە و نە ئەمنیەتی خۆراكی، كەواتە لەچی بترسێ؟!.\nمحەممەد عەلەوی بەرپرسی ناوەندی تەندروستی 30ی پوشپەڕی 99، دەڵێت: لەکاتێكدا دەرامەد زۆر کەمی کردووە و باقی شتەکانیش گران دەبن وەکوو کرێ خانوو، نرخی ئاو نرخی كارەبا، ئیتر پوڵێك نامێنێتەوە بۆ خێزانەكان كە بیانهەوێ مەوادی خۆراكی بكڕن، لێرەدایە كە دەڵێین ئەمنیەتی خۆراكی نیە.\nلەلایەكی ترەوە کرێکارانی ڕۆژكار دەڵێن 5 ڕۆژی مابوو بۆ مانگی خاکەلێوە واتە لەدوای ساڵی تازەوە ئێمە بێكارین، ئێستاش كە دەبینن لەم بەر و لەوبەری شەقامەکاندا کرێکار دانیشتوون و بێکارن.\nڕۆژنامەی ئێعتمادی ڕژیم نوسیویەتی: یەکەم ڕۆژی مانگی گەلاوێژی 99، لەدوای 40ساڵ دروشمی دادپەروەری کۆمەڵایەتی، 60ملیۆن کەس پێویستیان بە هاوکاری و یارمەتیدان هەیە، كەوایە لەو ساڵانەدا چیمان كردووە؟؟\nلەلایەكی ترەوە هاووڵاتیەک دەڵێت ئەمە دەرئەنجامی 42ساڵ حکومڕانی ئەم ڕژیمە گەندەڵ و دز و مرۆڤ کوژەیە، لە چ شوێنێکی ئەم دونیایەدا منداڵێکی 5ساڵە مەجبورە کار بکات؟.\nئەمانەو بە دەیان و سەدان دیاردە و نەهامەتی و قەیرانی تاقەت پروكێن بەرۆكی خەڵكی ئەو وڵاتەی گرتووە و ژیانی لێكردوون بە دۆزەخ،\nكەوایە خەڵكی ئەو وڵاتە خۆیان لەگەڵ ڤایرۆسێكی گەورەتر لە ڤایرۆسی كۆڕۆنا دەست و پەنجە لێدەدەن.\nڕێکه‌وت: 2020-07-25 09:38:55


بۆچی شەقامی عإراقی لەکورد توڕەن؟\nسەرباری ئەو غەدرەی لە خەڵکی کوردستان دەکرێت لەلایەن حکومەتی عیراقیەوە. هێزە سیاسیەکانی عیراق وا شەقامی خۆیان تاوداوە، کە کورد بارن بەسەر عیراق و خێرو بێری دەبەن. لایان وایە کورد لەهەناودا ئەجندای پەرتکردن و جێبەجێکردنی سیاسەتی غەیرە عیراقیان هەیە. ئەوەی روودەدات ئەو پەندە کوردیەی بەسەردا ساغ دەبێتەوە کە دەڵێ( دز ئازابوو ساحێب ماڵی گرت).\nتەنیا دوو کیلۆمەتر لەولای سوتاندنی ئاڵای کوردستانەوە لەبەغدا هێشتا تەرم و ئێسکوپروسکی سەدان ئەنفالکراوی گەرمیان و ئێزیدی شەنگال لە (طب العدلی) بەغدان. سەدان گۆڕی بەکۆمەڵمان لەو جنوبەو لەژێر لمەوە هێشتا دەسوتێن.\nرووداوی سوتاندنی بارەگای پارتی بەر لەهەر لایەک پێویستە پارتی هەڵوەستەی لەسەر بکات، پیاچونەوە بەسیاسەتی خۆی بکات. تێگەیشتنی نوێ دروست بکا مامەڵەی دروست لەگەڵ هەموان و بەتایبەت حزبە هاوشانەکەی کە یەکێتی نیشتمانی کوردستانە بکات.\nئیدانەکردنی توندوتیژی پرەنسیپێکی مەدەنیە، بەڵام سوتاندنی ئاڵای کوردستان، تاوان و ناجوامێری و رەفتارێکی بەعسیانەیە.\nکورد بەگشتی پێویستی بە موراجەعەی خۆی و گوتارێکی نوێی ئاراستەکراوە بۆ شەقامی عیراقی.\nئەمە زەنگێکی بەئاگا هێنانەوەیە بۆبوونی گاپێکی گەورە لە تێگەیاندنی شەقامی عیراقی و قوربانیەکانی کورد لەسەر دەستی رژێم و رەوتە شۆڤێنیەکانی عیراق.\nگوتارێکی جیاواز لە ریتمی رابردوو پێویستە لەلایەن هەرێمەوە پەرلەمان بکرێتە مەرجەعی بڕیار بۆ پرسە باڵاکان. کورد خۆی دەستبگرێ بەدەستورو یاساوەو ئەوانیش بەو ئاراستەیە کەمەنکێش بکات.\nئەوان هێشتا کفنی هەزاران شەهیدی پێشمەرگەی دژی داعش زەرد نەبووبو شەرمیان نەکردو پەلاماری کوردستانیان دا.\nبابەتەکە تەنیا ئەوە نیە هۆشیار زێباری قسەیەکی ناجۆری کردوە، ئەگەر واشبێ مام جەلال گوتەنی قسەبەقسە و نوسین بەنوسین جواب دەدرێتەوە، لەگەڵ ئەوەشدا دادگا هەیە بۆ سکاڵا نەک سوتاندنی ئاڵاو بارەگا.\nئەوان لە جەوهەردا بونی هەرێم و فیدراڵیەت بە پرۆژەیەکی نا عیراقی دەزانن.\nئەوان لە زۆرینەی چینە سیاسیەکەی کوردو ژیانیانەوە، دەڕواننە کۆمەڵی کوردەواریی.! کە تێگەیشتنێکی هەڵەیە راستکردنەوەی ئەمەش دیدگای نوێ و کۆششی زۆری گەرەکە.\n1 رۆشنبیرو نەتەوە مەریوانی وریا قانعم چۆن بینی


قوتابخانەێیک لە سەڵواتاوا ی شاری سنە ئاودەستی بۆ كچان نیه - كۆمه‌ڵه‌ی مافی مرۆڤی کوردستان\nقوتابخانەێیکی کچانە لە سەڵواتاوا سەر بە شارستانی سنە ئاودەستی نییە.\nبەپێی ڕاپۆرتی کۆمەڵەی مافی مرۆڤی کوردستان، گوندی سەڵواتاوای شاری سنه قوتابخانەی سەرەتایی و ناوەندی و دواناوەندیی تێدایە، سەرەتایی کوڕانە دوو ئاو دەستی تێدایە کەچی قوتابخانەی سەرەتایی کچانە توالێتی تێدا نییە و کچان دەبێت کاتی حاجەت بچنەوە بۆ ماڵی خۆیان.\nلە ڕوانینی زانستییەوە کچان زۆر زیاتر توشی نەخۆشی هەوکردنی میزەڵان دەبن و دەرکەوتەکانیشی زۆرسەردانکردنی ئاودەست و مێزەچورتکەیە، کەچی ڕێژەی تووش بونی کوڕان کەمترە و جگەلەوەش منداڵان بەگشتی خۆڕاگرییان بۆ سەرئاوچوون زۆر کەم و ئەستەمە. ئەوەی کە قوتابخانەێیک لە ڕۆژهەڵاتی کوردستاندا بۆچی ئاودەستی تێدانییە جۆرێک هەڵاواردنی ڕەگەزیی و ئەتنیکییە.\nکاتێک لە کۆمەڵگای شار و لادێدا لە ئاودەستخانەی پاک و خاوێن و ئەستاندارد کەڵک وەربگرن، ڕێژەی توش بوون بە پەتا و نەخۆشین کەم دەبێتەوە، ئێستا بە نەبوونی ئاودەست لە قوتابخانەێیکی سەرەتاییدا، ئاخۆ باری دەرونی ناتەندروست و ترس و دڵەڕاوکە توشی منداڵان ناکات؟!\nلە تێڕوانێکیترەوە، نەبونی ئاودەستخانەی زۆر و نەبونی دابەشکردنێکی بەجێ لە گوند و هەر وەها لە شارە گەورەکاندا ڕێژەی ئالودەبوونی خاک و ژینگە دەباتە سەرێ.\n← Previous ڕاگەیاندنی مانگرتن لەخواردن ودەوا ودەرمان ، ئومێدی شاهمورادی خەڵکی شاری سنە\nکۆماری ئیسلامی ئێران ئەزمونی لەسێدارەدان خۆی پێشکەش بە جیهان دەکات Next →\nخۆکوژی هاوڵاتییەکی گەنج لە مەریوان\nپارێزگای سنە/ ۵۳۰ گوند بێبەرین لە سیستەمی ڕاکێشانی ئاو\nفڕۆکە جەنگییەکانی تورکییە جارێکی تر قەندیل بۆردمان دەکەن


هۆمەر نۆریاوی: هونەری نەتەوەی باڵادەست و هاوارێکی پەنگخواردوو. – WTARIKURD\nهۆمەر نۆریاوی: هونەری نەتەوەی باڵادەست و هاوارێکی پەنگخواردوو.\nهەر پاش بڵاوبوونەوەی هەواڵی دواکۆچی هونەرمەندی ناوداری فارسزمان”محەممەدڕەزا شەجەریان”، شڵەژانێک لە نێو ڕووبەری فەرهەنگیی کورددا دروست بوو. زۆرینە،پاڵپشتی ئەم هونەرمەندە دەکات و بە هێما و سیمبۆلی هونەری ڕاستینە و خودی خۆیشی بە هونەرمدندێکی ئازادیخواز دادەنێت و پرسەکە زێتر دەباتەوە سەر دنیای هونەر و لە سیاسەتی دوور دەخاتەوە. کەمینەیش،کە چارەنووسی هونەرمەندانی نەتەوەکەی خۆ وەک چارەنووسی خۆ و میللەتەکەی دەبینێت، هاواری لێ بڵند دەبێتەوە و دەنگی گلە و سکاڵای ڕوو لە زۆرینەیە کە بۆچ دەبێت هونەرمەندی نەتەوەیەکی باڵادەست لای گەلی بندەست، زێتر لە هونەرمەندی نەتەوەکەی خۆی بێت؟\nڕاستیت گەرەکە نەتەوەی باڵادەست بتەوێت و نەتهەوێت هەژموونی لەسەر هەموو ڕەهەندەکانی ژیانی نەتەوەی بندەست ئەوەندە هەمەلایەنەیە کە تەنانەت بۆ سەر ناخ و هەست و نەستی نەتەوەی بندەست بە بێ ئەوەی هەستی پێ بکات،شۆڕ بۆتەوە.\nنەتەوەیەک بە درێژایی مێژوو، خودان کیان و دەستەڵات و حوکوومەت بووە و نەتەوەیەکی دی، هەمیشە بە چاوی کەمینە و ئەتن و قەومێک سەیر کراوە و هەرگیز لە هیچ گۆشە نیگایەکەوە مافی یەکسان و بەرانبەری پێ ڕەوا نەبینراوە؛ هەر بۆیە مێژوو، ئەدەب و هونەرەکەیشی هەر بە هەمان چاو سەیر کراوە.\nلە کۆنەوە تا هەنووکە،کورد هەر لەم بەشەی کوردستان(ڕۆژهەڵاتی کوردستان)دا، بە دەیان گەورە هونەرمەندی وەک “محەممەدڕەزا شەجەریان”ی هەبووە کە بە هەزار داخەوە، لەبەر بێ کیانبوون، تەنانەت لە نێو نەتەوەکەی خۆیشیدا بە قەدەر شەجەریان نەناسێندراە.\nسەیید ئەسکەر کوردستانی، حەسەن زیرەک،محەممەد ماملێ، ئۆسمان هەورامی، حیشمەتوڵڵا لوڕنژاد، قالەمەڕە، ئیسماعیل مەسقەتی، مەزهەر خالقی، عەبباس کەمەندی، ئیسماعیل سابوور، ناسر ڕەزازی، نەجمەدین غوڵامی و دەیان هونەرمەندی دی، بە لای کوردەوە، هەزار هێندەی شەجەریان بەرزتر و خۆشەویستترن، بەڵام چونکە کوردن. چارەنووس و قەدەری ئەمانیش ڕاست هەر وەک چارەنووسی زمان و نەتەوەکەیانە.\nوەک ئاماژەم پێدا، قسەکە هیچ ڕووی لە شەجەریان و هونەرە بەرز و واڵاکەی نییە کە کەس نکۆڵی لێوە ناکات؛ قسە لەسەر بێنازبوونی هونەر و هونەرمەندی میللەتێکی بندەستە کە تەنانەت خودی نەتەوەکەیشی وەک پێویست نایناسێت.\nشەجەریان، پێش و پاش شۆڕشی گەلانی ئێران لە نێو ئێراندا ژیاوە و باش دەیزانی لە نێو ڕووبەری ئێراندا جگە لە فارس، چەندان نەتەوەی دی،کە کورد یەکیانە، بوونیان هەیە. بۆ خۆی لە خۆراسانێکەوە دێت کە کورد لەمێژساڵە لەوێندەرێ دەژییت (ئیدی لەوە بگەڕێ کە دەگوترێت هاوژینی یەکەمی،کوردە).\nئەمە ڕاستییەکی حاشاهەڵنەگرە کە نەتەوەی باڵادەست ئەوەندە قووڵ کاری کردۆتە سەر نەتەوەکانی بندەست کە زۆر جار نەتەوەی ژێردەست،هەموو شتێکی خۆی لە ئاوێنەی نەتەوەی باڵادەستدا دەبینێتەوە.\nشەجەریان بە نوێنەرایەتی کامە نەتەوە و کیان و دەستەڵات لێرە و لەوێی جیهان، بانگێشت دەکرا و بەرنامەی هونەریی و کۆنسێرتی بەڕێوە دەبرد؟ دیارە هەمووی بە ناوی ئێرانەوە بووە. بەڵام کوانێ هونەرمەندی کورد،هەر لە کۆنەوە هەتا ئێستا، هەرگیز ئەو مافەی پێ ڕەوا بینراوە کە لە ئێرانەوە و وەک نەتەوەیەکی نێو ئێران، هەلی یەکسان وەک بەڕێز شەجەریانی بۆ بڕەخسێندرێت و لە ئاستی جیهاندا بەرنامەی هونەری بەڕێوە ببات؟\nئەوەی ئیبراهیم تەتڵیسەس، عەلیڕەزا ئیفتیخاری و محەممەدڕەزا شەجەریان بەسەر مێلۆدی و ئاوازی کوردییان هێناوە،خەتاکە بەرۆکی خۆمان دەگرێتەوە و دزە خۆمانەیە و بەرینانمان چەندە جوان فەرموویانە:”دار،پوازی لە خۆی نەبێ، ناقڵیشێ”.\nهەرگیز لەگەڵ بێڕیزیکردن، شکاندن و سووکایەتیکردن بە هونەر و هونەرمەندی هیچ نەتەوەیەکدا نەبووم و ناشبم و هونەری پاکژ و هونەرمەندی ڕەسەن و ڕاستینە لە کوێی سەرزەوی و سەر بە کامە نەتەوە بێت،لام خۆشەویست و خودان ڕێزە؛ وەک چلۆن حەزم لە دەنگی گەلێک هونەرمەندی سەر بە نەتەوەکانی دیکەیە.\nکورد پێویستە بە زمانی زانست و کۆڵنەدان،خۆی و هونەرەکەی بە جیهان بناسێنێت چونکە نەتەوەیەکی دێرین و خودان شارستانییەتی سەرزەوییە.\nئەمە کورت و پوختی پرسەکەیە و با شەڕەقسە هەر بەوەندە بوەستێت. پرسەکە چ پێوەندی بە شەجەریانەوە نییە و کورد تەنێ هەلەکە وەک دەرفەتێک بۆ دەربڕینی هاواری پەنگخواردوو و کپکراوی ناخەکەی و هونەری نەتەوەکەی دەقۆزێتەوە. سەرنجێکی دوا پەیام و قسەی هونەرمەندی هەرە ناوداری کورد”حەسەن زیرەک”بدە کە لە کاسێتێکدا دەڵێ:”هونەر بۆ من بەهرەیەکی نەدا، هونەر بۆ من کارێکی نەکرد بە شوێنیا بچم، چون کوردم و بە زمانی کوردی قسە دەکەم”.\nشیاوی ئیشارەت پێدانە کە هونەرمەند”محەممەدڕەزا شەجەریان”، ساڵی 1319ی هەتاوی(1940)لە شاری مەشهەد لەدایک بوو و ڕۆژی پێنج شەممە،17 ڕەزبەری 1399ی هەتاوی(8ی ئۆکتۆبەری 2020)لە تەمەنی 80 ساڵان،لە نەخۆشخانەیەکی شاری تاران دا کۆچی دوایی کرد.\nهۆمەر نۆریاوی: نەمرەڕێ”و شاعیرێک لە دووی ئاسمانێکی ساماڵتر بۆ شیعر. - 2022-06-12\nهۆمەر نۆریاوی: میدیای کوردی و سۆرانی و بادینی! - 2022-05-27\nهۆمەر نۆریاوی: وریا بە “وریا. - 2022-05-25\nدکتۆر محەمەدئەمین گەناوی: شەڕی ناوچه‌کانی نفوزله لیبیاوه تا قه‌فقاز.


📅 12-12-1960 رێکەوت و رووداو (کڕۆنۆلۆژیا)\n📅 کاتی تۆمارکردن Jul 6 2019 9:50AM\n... [ زۆرتر... 👁] ✖ ✖ ✖ 0 2 ✖ 56% ✍ هـ.ب. 6-7-2019 9:50:53\n📅 25-07-2009 رێکەوت و رووداو (کڕۆنۆلۆژیا)\n📅 کاتی تۆمارکردن Jan 18 2017 4:37PM\n👁 ئەم بابەتە 4,623 جار بینراوە\n... [ زۆرتر... 👁] ✖ ✖ ✖ 0 6 ✖ 56% ✍ هـ.ب. 18-1-2017 16:37:25\n👁 ئەم بابەتە 13,401 جار بینراوە\nبەرهەم ئەحمەد ساڵح لە ساڵی 1960 لە شاری سلێمانی، ل [ زۆرتر... 👁] ✖ ✖ 39 6 ✔ 99% ✍ هـ.ب. 10-11-2008 13:31:01\n👁 ئەم بابەتە 35,930 جار بینراوە\n📷 بەرهەم ساڵح و وێنە و پێناس\n📅 کاتی تۆمارکردن Feb 16 2019 9:34PM\n👁 ئەم بابەتە 1,151 جار بینراوە\nوێنەیەکی دکتۆر بەرهەم ئەحمەد ساڵح سەرۆک کۆماری ئێر [ زۆرتر... 👁] ✖ ✖ 0 2 ✔ 78% ✍ م.ب. 16-2-2019 21:34:33\n📼 بەرهەم ساڵح: هاوپەیمانی هەرگیز متمانەی دەنگدەرانی نادۆڕێنێت ڤیدیۆ\n📅 کاتی تۆمارکردن Oct 4 2018 4:42PM\n👁 ئەم بابەتە 2,185 جار بینراوە\n... [ زۆرتر... 👁] ✖ ✖ 📼 0 2 ✔ 94% ✍ هـ.ب. 4-10-2018 16:42:09\n📷 جەلال تاڵەبانی، کۆسرەت رەسوڵ، نەوشیروان مستەفا و بەرهەم ساڵح وێنە و پێناس\n📅 کاتی تۆمارکردن Apr 1 2018 4:00PM\nجەلال تاڵەبانی، کۆسرەت رەسوڵ، نەوشیروان مستەفا و ب [ زۆرتر... 👁] ✖ ✖ 0 5 ✔ 75% ✍ هـ.ب. 1-4-2018 16:00:10\n📖 لەنێوان (عومەری سەيد عەلی) و (بەرهەم سالح) و (عەلی باپير) کورتەباس\n📅 کاتی تۆمارکردن Apr 29 2018 1:13PM\nمحەمەد سالار (پاشا) 1. ناو - سەيد عومەر: عومەر ع [ زۆرتر... 👁] ✖ ✖ 0 4 ✔ 86% ✍ ن.ئـ. 29-4-2018 13:13:53


NNSROJ: ئەم وتووێژە لە ئێوارەی جومعە ٤-ی فێڤرییەی ١٩٩٤ [ ١٥-ی ڕێبەندانی ١٣٧٢-ی هەتاوی] یانی زیاتر لە ٢٧ ساڵ لەمەو بەر لە ستۆکهۆڵم لە ماڵە حاجی کوبڕا خانمی عەزیمی بەڕێوە چووە. ڕەحمەتی حاجی قادری ئیفتیخاری ش لەو مەجلیسە دا بوو و بە سوێوە گوێی لە وڵامی یای کوبڕا گرتبوو بۆ پرسیارەکانی ئێمەی بە پرس، ئەمیری حەسەنپوور، زاگڕۆسی خوسرەوی و حەسەنی قازی. ناوەرۆکی کاسێتی دەنگی ئەو هەڤپەیڤینە لە دوای کۆچی دوایی وی و ئەمیری حەسەنپوور بڵاو دەبێتەوە. ئێمە لە کۆتاییەکانی ساڵی ١٩٩٣ و سەرەتای ١٩٩٤ لە تەک مامۆستا ئەمیر لە ئەڵمان و سوێد چەندین چاوپێکەوتنمان لەگەڵ کەسانێک ئەنجام دا کە لەنزیکەوە ئاگایان لە ئەزموونی سەردەمی جمهووری کوردستان هەبوو و ئەو وتوێژانە لە سەر کاسێتی دەنگ ئاستە دەکران و ئەوانەمان لە دوو نوسخە دا پاراست. بە داخەوە سێ لەو کەسانەی قسەمان لەگەڵ کردن یای مینای قازی، کاک جەلیلی گادانی و یای کوبڕای عەزیمی و ئەمیری حەسەنپوور خۆی ئێستا لە نێومان دا نەماون. من وەک وەفایەک بۆ مامۆستا ئەمیر و بۆ ئاگاداری زیاتری خوێنەرەوەی کورد لەبڕگەیەک لە مێژووی سیاسی کوردستان هیوادارم بتوانم ناوەرۆکی هەموو ئەو کاسێتانە بەرە بەرە دابەزێنم، کە ئەوە یەکەمیانە.\nئەو چاوپێکەوتنە لەگەڵ یای کوبڕای عەزیمی، لە تەک گشت ئەو وتووێژانەی لەگەڵ لە پاش بەجێ ماوانی کۆمار دا کراون جیاوازێکی سەرنجڕاکێشی هەیە، یای عەزیمی بێ پێچ و پەنا وڵامی پرسیارەکانی داوەتەوە و هەرچەند جار جار قسەکانی ڕەخنەگرانەن، بەڵام ڕووشێنەرانە نین و هەر وەها کەڕامەتی شەخسی گشت ئەو کەسانەی باسیان لێوە دەکا لە بەر چاو گرتووە و چەند نموونەش کە باری ژیانی شەخسی کەسان لەو سەر وبەندی دا هاتوونەتە گۆڕێ ڕووداوی ئەوتۆن کە کاتی خۆی هەموان پێیان زانیوە بۆیە گێڕانەوەیان وەنەبێ وەزەندێک بە ناو و کەرامەتیان بگەیێنێ. وەک دەر دەکەوێ وتوێژ و پرسیارەکان بە ڕێچکەیەکی سیستێماتیک دا نەچوون، لەگەڵ خۆمان هێندێک بڕاوەی ڕۆژنامەی " کوردستان" و وێنەمان برد بوو کە بە دەم وتووێژەکەوە ئاماژەیان پێ دەکرێ. لە دابەزاندن دا حەول دراوە هەموو شت وەک خۆی و ئاوا بێ کە ٢٧ ساڵ لەمەو بەر ئاستە کراوە و هیچ دەسکارییەک لە ڕاوێژی سابڵاغی یای کوبڕا و پرسیارکاران دا نەکراوە. لەم دوو کاسێتە دەنگییە دا لە هێندێک شوێن وشە و ڕستەکان جوان ئاستە نەکراون و ئەو شوێنانە بە ..... دیاری کراون. هیوادارم بە بڵاو کردنەوەی ئەم وتوێژە ڕەوانی یای کوبڕا عەزیمی شاد ببێ کە لە ٢١-ی ئاوریلی ٢٠٢٠ لە ستۆکهۆڵم لە تەمەنی ٩٥ ساڵی بە جێی هێشتین هەر ئەو شارەی لەوێ چاومان پێی کەوت. لێرە دا پێم خۆشە سپاسی سیمین ئیفتخاری بکەم بۆ ئەوەی چەند وێنەی یای کوبڕای عەزیمی دایکی لە بەر دەست نام کە لەگەڵ ئەو بابەتە بڵاوی بکەمەوە.\nبۆ داگرتنی فایلی PDFی کۆی وتووێژەکە دەتوانن کلیک بکەنە سەر وێنەکەی خوارەوە


نازم کەهیە: داعش ویلایەتى کەرکوک و حەمرینى کاراکردۆتەوە\nتادێت جم و جۆڵى داعش لەدەوروبەرى کەرکوک زیاد دەکات، بەرپرسانى پارێزگاکەش هۆکارى زیندوو بوونەوەى داعش بۆ نەبوونى هێزى پێویست و پشت نەبەستنى هێزە عێراقیەکان بەزانیارى هەواڵگیرى دەگێرنەوە.\nنازم کەهیە سەرۆکى پارتى دیموکراتى سەربەخۆ و رێکخەرى پێشوى پەیوەندیەکانى نێوان پێشمەرگەو حەشد لەکەرکوک، بەدەنگى ئەمەریکاى راگەیاند"داعش ویلایەتى کەرکوک و حەمرین ى رێکخراوەکەى کارا کردۆتەوە."\nوتیشى"پێشتر نزیکەى 4 هەزار چەکدارى داعش لە حەویجە بوون، لەو ژمارەیە 20 کەسیان لێ نەکوژراوە، کەواتە هەموو ئەو چەکدارانە لەناوچەکەدا ماونەتەوە."\nلەماوەى دوو رۆژى رابردوودا لەناو شارى کەرکوک چەند تەقینەوەیەک روویانداوە، کەیەکێک لەتەقینەوەکان لەبەردەم بارەگاى گروپى عەسایب ئەهلولحەق ئەنجامدران، دانیشتوانى شارەکەش ترسیان لە خراپتربوونى دۆخى ئەمنى هەیە.\nئیدریس عادل بەرپرسى کۆمیتەى داقوق ى یەکێتى، ئاماژەى بەوەکرد پێشتر پێشمەرگە بەدرێژى 42کم سەنگەرى لەرۆژئاواى داقوق ى باشورى کەرکوک هەبووە و 7 لیوا پێشمەرگە ئەو ناوچەیەى پاراستووە، وتى"بەڵام ئێستا هەموو ئەو ناوچەیە چۆڵە و هیچ هێزێکى تێدا نیە، چەکدارانى داعش بەو ناوچەیەدا بەئارەزووى خۆیان هاتووچۆ دەکەن."\nوتیشى"پێشمەرگە زانیارى هەواڵگیرى لەسەر ماڵ بەماڵ و گوند بەگوندى ناوچەکە هەبوو، بەڵام هێزە عێراقیەکان زانیاریان لەکەس نیە و داعش سودى لەمەش بینیووە."\nلەماوەى چەند رۆژى رابردوودا دەنگۆى پەلاماردانى کەرکوک لەلایەن داعشەوە ترسێکى زۆرى لەنێو دانیشتوان دا بڵاوکردەوە، بەڵام بەرپرسانى شارەکە دڵنیایى دەدەن لەوەى کەداعش زۆر لەوە لاوازترە تواناى پەلاماردان و گرتنى کەرکوکى هەبێت.


دکتۆر ئەحمەد میراودەلی : ئەقڵ شێواوەکان ؛ دژی جوانی و هزر و خۆشەویستین . – WTARIKURD\nلەوەدەچێ خوا شێواوەکانی خۆش بوێت ، ئەگەر وا نییە ، بۆ داوای لە ئیبراهیم کرد نێرینەی نەوەکانی خەتەنە بکات وەک مەرجی پاراستنیان .\nقوڕئان خەتەنەی نەسەپاندووە و پشتگیریشی نەکردووە ، بەڵام رەتیشی نەکردۆتەوە . نەریتیش وادەگەیەنێ کە ، محەمەد ، بەخەتەنەکراوی لەدایک بووە . Michel Onfray p 109 ١\nقوڕئان ، فەرمانی خەتەنەکردنی مێیینە و زیندەبەچاڵکردنی ساوای نەداوە بەڵکو دژی دوهەمیانیش وەستاوەتەوە . لە لایەکی دیکەوە دەبینین کە خەتەنەکردن لە بەشێکی رۆژهەڵاتی ئافریکادا زۆر باوە و سێ جۆریشی هەیە . نەرمە سوننەت – gentle sunna، کە بریتییە لە بڕینی سەری” میتکە / قیتکەی مێیینە . سوننەی مامناوەندی – moderate sunna or clitoridecotomy ئەمیان بریتییە لە بڕینی هەموو میتکە و لێواری ناوەوەی زێ . سێهەمیان – ئینفیبولێیشن infibulations ، کە لێرەدا من وەک سوونەتی گەورە ناوی دەبەم ، ئەم جۆرەیان بریتییە لە بڕینی میتکە و هەردووک لێوی ناوەوە و دەروەوەی زێ و پێکەوە دوورینەوەی ئەوەی ماوەتەوە و هێشتنەوەی کونێکی بچووک بۆ میزکردن و خوێنی مانگانە .\nبۆ بوون بە ئەندامی تەواوی کۆمەڵگەکەیان جوولەکاێتی ئەو شێواندنەی پەسەند کردووە . خەتەنە کردن فەرمانێکی خودا بووە لەسەر ئیبڕاهێم و هەموو ئەندامانی خێزانەکەی بە کۆیلەکانیشەوە کە دەبێت چل رۆژ دوای لەدایک بوونی منداڵ ، ئەو فەرمانە بەجێ بهێنن ؛ هەروەها کردووێتییە نیشانەیەکی تایبەت بۆ پەیمانی نێوان خودا و نەتەوە هەڵبژێردراوەکەی . خەتەنە کردن لە جوولەکاێتیدا هێندە گرینگە ئەگەر رێکەوتی سەبات / شەممەی کرد ، هەموو حەرامکراوەکانی رۆژی سەبات لەپێناو خەتەنەدا هەڵدەگیرێن . لە خەتەنەکردنی کوڕ دا دوای بڕینی پێستەکە ، خەتەنەکەر- کێربڕ ، شەراب لە دەمی وەردەدا و برینی چووکی منداڵەکە دەمژێت ، ئەم نەریتە ” مژینی چووکی منداڵ دوای خەتەنە ” ناونراوە مێزیزە meziza ، دیارە هێندێک بڕگەی تەلموودیش دەخوێندرێنەوە ، بەڵام لێرەدا نامەوێت بچمە ناو وردەکاریەکان .\nفڕۆید کە بۆخۆی ئێش و ئازاری خەتەنەی دیوە ، لەو بڕوایەدا بووە کە خەتەنەکردنی نێرینە بۆ کپکردنی ئەو بەشە مێیینێتییەیە کە لە نێرینەدا هەیە و بە پێچەوانەشەوە خەتەنکردنی مێیینە بۆ کپکردنی بەشە نێرینییەتیەکەیە لە ئافرەتدا . بە بۆچوونی دوو فیلۆسۆفی دیکەی جوولەکە ” فیلۆ و مەیمۆنایدەس ” مەبەستی خەتەنە لاوازکردنی ئەندامە جنسییەکانە بۆ ئەوەی کەسەکان گرینگی بە شتە سەرکییە بدەن کە پەرستنی خودایە ، چونکە خەتەنە ، ئاڵۆش و ویستی جنس کەم دەکاتەوە — لێرەدا دەتوانین ئەوە بڵێین کە رەتکردنەوەی رێکەوتی جووتبوونی نا شەرعی لە دیدی ئاینەوە بۆ چاکەی خودی مرۆڤە . بەڵام ئەو چاکەیە گۆشت دەگوروێت و لەگەڵ گورینی گۆشتیشدا ؛ ئارەزووەکان ، ئارەزووی جووتبوون و ژیان دەکووژێت . ئەوە سەرکەوتنی مردن لەو شوێنەدا دەچێنێ کە هێزی ژیانی تێدا بەرجەستەیە .\nلە مەسیحاێتید ا ، بە گەیشتنی پاوڵ ” سانت پاوڵ ” کە ناوە راستییەکەی ” ساوڵی تەرسووسە Saul of Tarsus ” ە و یەکێک بوو لە گەورە شاگردەکانی مەسیح . خەتەنەکردن بوو بە کێشەیەکی هزری . لێرەوە لە مەسیحاێتیدا ، چیدیکە پێویستیی بە نەشتەرگەری / مۆرکی سەر جەستە نەما . لێرە بەدواوە ئەوەی گرینگ بووە ” خەتەنەکردنی دڵ ” بووە ، گەیشتن بەو پێگەیە ، مانای داماڵینی جەستەیە لە هەموو ئەو تاوانانەی گۆشت و ئێسک ویستوویانە . داهێنانی” بابتیزم / لەئاو هەڵکێشان” لەلایەن پاوڵەوە ، بریتییە لە لاساییکردنەوەی مەسیح لە ئەشکەنجە و خوو و رەوشتیدا . ئالێرەوە بڕوادارانی مەسیح ، چووکیان لە خەتەنە پاراسترا ، بەڵام هەموو جەستەیان لەدەستدا ، لێرە بەدواوە ، بڕوادار دەبێ بە تەواوی خۆی لە جەستەی جیا بکاتەوە هەر وەک ئەوەی کە خەتەنە پێستی سەری چووک لە جەستە جیادەکاتەوە .\nبە بڵاوبوونەوەی مەسیحایێتی ، خۆ کوژیی ئامادەبوو سەرانسەری زەمین ژەهراوی بکات . من لەو بڕوایەدام کە ” مانی” فیلۆسۆفی بە رەگەز ئێرانی سەردەمی ساسانیان ، روانگەی خەڵوەتگەری و رەتکردنەوەی ژیانی لە مەسیحاێتییەوە هەڵێنجابێت . ئیسلامیش ، لەژێر کاریگەری جوولەکاێتی و مەسیحایتی و مانیچیێتیدا و لە پێش هەموشیانەوە نەریتی خێڵەکی عارەبی تاڵانچی شەڕەنگێزدا ، هەموو ژیان و جوانیێتی ژیان ، رەت دەکاتەوە . کێشەی ئێمەمانانی خۆشەویستی جوانی و بڕوادار بە زانست و بڕوانەبوو بە غەیب و خورافات لێرەوە لەگەڵ ئەقڵ شێواوەکاندا ، کە جەستەی خۆشیان دەشێوێنن ، دەست پێدەکات .\nتۆ سەیری جولەکەیەک بکە چۆن لەبن دیوارێکدا دەوەستێ و کوت بۆ پێش و دواوە دەدا و لەبەر خۆیەوە منجە منج دەکا ، سەیری مەسیحییەک بکە چۆن خاچێک دەکاتە ملی و رۆژانەس بەرامبەر خاچێکی پێ گیان دەپاڕێتەوە ، یان سەیری بوودیستێک بکە و بزانە چەند پەیکەری بوودای جۆربەجۆری بەدەستی خۆی درووستکردووە و لەبەردەمیدا ، زگەخشکێ دەکات ، ئەوجا لە ئێزدییەکیش رامێنە و بزانە چۆن توانای هەیە رۆژانە بەو پەستەکە خوریە لەش خورێنەرەوە ئارام بگرێ … و هتد .\nئاین لە زۆر رووەوە مرۆڤی شێوانددووە بەڵام شێواندنی ئەقڵ و هۆش ، لە هەموویان مەترسیدارترە . چوونکە جوانیی لەبەرچاو ناشرین دەکات ، خۆشەویستی لە دڵ دەتۆرێنێ و دەیکاتە عاشقی رق و کینە ، رقیش ترسنۆکە و ترسنۆکیش دەستوەشێنە .\nئاوەز و جەستەی شێواو نەبێت ، چی دەستی دەچێتە گڵکۆی شێرکۆ و دەیشێوێنی ؟ ئاوەزی شێواو نەبێت چی دڵی دێ خۆشەویستی بسوتێنێ ؟\nMichel Onfray; In defense of Atheism -1\nعارف باوەجانی : چۆنیەتی دروستکردنی کابینەی هەشتەمی هەرێمی باشوری کوردستان و کەڵکوەرگرتن لە ئەزموونی وڵاتانی پێشکەوتوو .


بەوێنە.. ئەمڕۆ ٧٣یەمین ساڵیادی دامەزراندنی كۆماری كوردستانە - متمانە\nبەوێنە.. ئەمڕۆ ٧٣یەمین ساڵیادی دامەزراندنی كۆماری كوردستانە\nڕێبەندان 22, 2019 1370\nئەمڕۆ یادی ٧٣ ساڵەی دامەزراندنی كۆماری كوردستانە كە رۆژی ٢ـی رێبەندانی ٢٦٤٦ـی كوردی بەرامبەر بە ٢٢ـی كانوونی دووەمی ١٩٤٦، لەلایەن پێشەوا قازی محەمەدەوە لە شاری مەهابادی رۆژهەڵاتی كوردستان راگەیەندرا.\nکۆماری كوردستان لە ٢ـی رێبەندانی ٢٦٤٦ـی کوردی، بەرامبەر بە ٢٢ـیی كانوونی دووەمی ١٩٤٦، لەرۆژهەڵاتی کوردستان لەسەر دەستی حیزبی دیموکراتی کوردستان دامەزرێنرا و پێشەوا قازی محەمممەد وەک سەرۆک کۆمار سوێندی یاسایی خوارد، دەوڵەتێکی کوردی کەمتەمەن بوو کە لە سەدەی بیست دا و لە دوای کۆماری ئاگری-لە تورکیا، دامەزرا. پایتەختەکەی شاری مەھاباد بووە. دامەزران كۆمار خواستی لەمێژینە و ئاواتی گەلی کورد بوو بۆ دامەزراندنی دەوڵەت و وڵاتێک بەناوی کوردستان، پێشینە لە مانگی ئابی ١٩٤١، راپەڕینێکی جەماوەریی کۆنترۆڵی ناوچە کوردییەکانی لە دەستی حکومەتی ناوەندیی ئێران ده‌رهێنا. لە شاری مەھاباد، کۆمیتەیەکی لە کەسانی چینی ناوەند بە پشتگیری سەرۆک هۆزەكان دەسەڵاتی ناوچەكەیان گرتە دەست. پارتێکی سیاسی بەناوی کۆمەڵەی ژیانەوەی کوردستان (ژێ کاف) دامەزرێنرا. قازی محەمەد، بە سکرتێریی پارتەکە ھەڵبژێردرا.کۆمیتەکە بە سەرکردایەتیی قازی محەمەد ناوچەکەیان بە لێھاتوویی و سەرکەوتنێکی بەرچاوەوە بۆ ماوەی ٥ ساڵ تا رووخانی کۆمار بەڕێوەبرد.\nھێزەکانی سۆڤیەت و بەریتانیا لە کۆتاییەکانی ئابی ١٩٤١ ئێرانیان داگیر کرد، دیارە سۆڤیه‌ت لە باکوورەوە. سۆڤیەت بە گشتی دوودڵ بوون لە ئیدارەی کوردی. ھێزیان لە نزیک مەھاباد دانەنا‌و تەنانەت نێردراوێکی مەدەنی ئەوتۆیان نەنارد بۆ ئەوەی کاریگەریی گەورە دروست بکات. لە رێگەی چالاکیی (دۆستانە)وە، وەک دابینکردنی کەرەسەی گواستنەوە، دەرکردنی سوپای ئێرانی، و کڕینەوەی تەواوی بەرھەمی تووتنەکەیان، پاڵپشتیی ئیدارەکەی قازی‌یان دەکرد. لە لایەکی ترەوە.\nلە ئەیلولی ١٩٤٥، قازی محەمەد و سەرکردەكانی دیكەی كورد سەردانی تەورێزیان کرد بۆ ئەوەی چاویان بە کونسوڵی سۆڤیه‌ت بکەوێت بۆ دەرباری پشتگیریکردنی کۆمارێکی نوێ، لەوێشەوە رەوانەی باکۆ، ئازەربایجانی سۆڤیه‌ت، کران. لەوێ، ئاگادار بوونەوە لەوەی پارتی دیموکراتی ئازەربایجان لە ھەوڵی ئەوەدایە کە دەست بەسەر ئازەربایجانی ئێراندا بگرێت. لە ١٠ـی کانوونی یەکەمدا، پارتی دیموکراتی ئازەربایجان دەستی بەسەر پارێزگای ئازەربایجانی رۆژهه‌ڵات دا گرت کە پێشتر بەدەست سوپای ئێرانەوە بوو. قازی محەمەد بڕیاری دا ھاوچەشنی ئەو کارە دووبارە بکاتەوە، لە ١٥ـی کانوونی یەکەمدا، کۆماری كوردستان دامەزرێنرا.\nلە ٢٢ـی کانوونی دووەمی ١٩٤٦، قازی محەمەد دامەزراندنی کۆماری کوردستانی راگەیاند. ھەندێک لە ئامانجەکانیان لە مانیفێستۆکەدا بڵاوکرایەوە ئەمانەن:\n•زمانی کوردیی بکرێتە زمانی راگەیاندن‌و خوێندن‌و ئیدارە\n•ھەڵبژاردنی ئەنجومەنی پارێزگا بۆ کوردستان بەمەبەستی چاودێری دەوڵەت و بابەتە کۆمەڵایەتییەکان\n•ھەموو بەرپرسەکان لە خەڵکی ناوچەکە ھەڵبژێردرێن\n•یەکێتی و برایەتی لەگەڵ خەڵکی ئازەربایجان\n•یاسایەک ھەبێت کە بە یەکچەشن مامەڵە کرێکار‌و کەسایەتییە باڵاکان دا بکات\nكابینەی حكومەتی كۆماری كوردستان بەم شێوەیە بوو:\nسەرۆک وەزیران، حاجی بابە شێخ\nوەزیری جەنگ، سەیفی قازی\nوەزیری ناوخۆ، محەمەد ئەمین موعینی\nوەزیری ئابووری، ئەحمەد ئیلاهی\nوەزیری پۆست و تەلەگراف، کەریمی ئەحمەدیان\nوەزیری فەرهەنگ، مەنافی کەریمی\nوەزیری (تەبلیغات)ـ سدیقی حەیدەری\nوەزیری کار، خەلیلی خوسرەو\nوەزیری بازرگانی، حاجی مەستەفای داودی\nوەزیری وەرزێڕی (کشتوکاڵ)، مەحموودی وەلی زادە\nوەزیری ڕێگاوبان، ئیسماعیلی ئیلخانی زادە\nوەزیری (بیهداری)، سەیید محەمەدی ئەیوبیان\nوەزیری (موشاویر)، عەبدولرەحمانی ئیلخانی زادە\nوەزیری داد، مەلا حوسێنی مەجدی\nلە ٢٦ـی ئازاری ١٩٤٧، بەھۆی فشاری ھێزە رۆژئاواییەکان، بۆ نمونە ئەمریکا، سۆڤیه‌ت پەیمانی بە حکومەتی ئێرانی دا کە لە باکووری ئێران ئەکشێتەوە. لە مانگی حوزەیران دا، ئێران دەستی گرتەوە لەسەر ئازەربایجاندا. ئەمە بووە ھۆی دابڕانی کۆماری كوردستان لە سۆڤیه‌ت و دواجار بووە ھۆی داڕمانی. لەم خاڵەدا، پشتگیرییەکان بۆ قازی محەمەد لە کەمبوونەوەدا بوون، بەتایبەتی لە نێوان خێڵە کوردەکاندا کە لە سەرەتادا پشتگیرییان لێدەکرد. بەرھەم و سەرچاوەی داراییان نەما‌و شێوازی ژیانیان بەھۆی دابڕانەکەوە بەرەو سەختی چوو. یارمەتی دارایی و سەربازی لە سۆڤێتەوە نەما‌و خێڵەکان هیچ ھۆکارێکیان بۆ پشتگیریکردنی قازی محەمەد نەئەبینییەوە. زۆرێک لە خێڵەکان قازی‌یان بەجێ دەھێشت. لە ٥ـی کانوونی یەکەم، ئەنجومەنی شەڕ بە قازی محەمەدیان راگەیاند، کە رێ لە ھەر پەلامارێکی سوپای ئێران دەگرن کە بکرێتە سەر ناوچەکە. لە ١٥ـ کانوونی یەکەم، سوپای ئێران ھاتە ناوچەکە و دەستی بەسەر مەھاباد دا گرت. لەگەڵ ھاتنیان، چاپخانەی کوردی‌یان داخست، فێرکردنیان بە زمانی کوردی قەدەغە کرد، ھەر کتێبێکی کوردی‌یان بدۆزیایەتەوە ئەیانسوتاند. دواجار لە ٣١ـی ئازاری ١٩٤٧، قازی محەمەد، لە مەھاباد لە سێدارەدرا.\nهەرچەندە تەمەنی كۆماری كوردستان كورت بوو، بەڵام پێشەوا قازی محەمەد مێژوویەكی بۆ كورد دروست كرد كە نەوە لە دوای نەوە شانازی پێوە دەكرێت و یادی ئەو رۆژە دەكرێتەوە.\nپێشەوا قازی مەحەمەد


کوردستان – پەڕە 4 – basknet.org\nئامادەكارییەكان بۆ ئەنجامدانی فەریزەی حەج لەمساڵدا دەستپێدەكات و وتەبێژی بەڕێوەبەرایەتی گشتی حەج و عومرەی هەرێم دەڵێت: “كەسوكاری شەهیدان ناویان دەنووسرێت و تیروپشكیان بۆ دەكرێت”. كاروان ستونی، وتەبێژی بەڕێوەبەرایەتی گشتی حەج و عومرەی هەرێم ڕایگەیاند، كە لە ماوەی 15 ڕۆژی داهاتوودا ئامادەكاری و ڕێوشوێنەكانی ئەنجامدانی فەریزەی حەجی ئەمساڵ دەستپێدەكات و ناوی …\nبه‌فر رێگای ٩٣ ناوچه‌ی له وان، موش و به‌دلیس داخستووه\nبه‌هۆی به‌فربارین و ره‌هێڵه‌وه، رێگای ٩٣ ناوچه‌ی نیشته‌جێبوون له وان، مووش و به‌دلیس داخراون. سه‌رۆكایه‌تی شاره‌وانی وان رایگه‌یاند کە له سه‌رتاسه‌ری پارێزگاکە، رێگای ٢٧ ناوچه‌ی نیشته‌جێبوون داخراون. كه له نێو رێگا داخراوه‌كاندا رێگای هه‌ریه‌ك له شارۆچكه‌كانی گه‌ڤاش، باشكاله و گورپناریش هه‌ن. به‌ڕێوه‌به‌ری به‌شی رێگا و بانی فه‌رمانگه‌ی تایبه‌تی موش، مه‌همه‌تشاه …\nبەنداوەكانی هەرێم پڕ بوون بەنداوی دەربەندیخان مەترسی و كێشەی هەیە\nئه‌كره‌م ئه‌حمه‌د به‌ڕێوه‌به‌ری گشتی به‌نداو و كۆگاكانی ئاو له وه‌زاره‌تی كشتوكاڵ و سه‌رچاوه‌كانی ئاوی حكوومه‌تی هه‌رێمی كوردستان به ئاژانسی ئانادۆڵى راگه‌یاند،له‌هه‌رێمی كوردستان17 به‌نداو هه‌ن، 3 له‌وانه گه‌وره و 14شیان به‌نداوی بچووك و مام ناوه‌ندن و قه‌یرانی دارایی دروستكردنی چه‌ند به‌نداوێكی راگرتووه. ئاشكراشيكرد، به‌نداوه بچووكه‌كان پڕبوون، ساڵی پاریش پڕبوون، به‌نداوه بچووكه‌كان …\nنرخی دراوەكان لە بازاڕەكانی هەرێمی كوردستان بەمشێوەیەیە.. 100دۆلار 120 هەزار دینار. 100 یۆرۆ 137 هەزار و 500 دینار. 100 پاوەن 154 هەزار دینار. 100 هەزار تمەن 11 هەزار دینار. 100 لیرە 22 هەزار دینار.\nپۆلیسی هاتوچۆ سەرجەم شۆفێران ئاگادار دەكاتەوە\nبەرێوەبەرایەتی هاتوچۆی سلێمانی سەرجەم شۆفێران لە رێگایەكی مەترسیدار ئاگاداردەكاتەوە. بەڕێوەبەرایەتی هاتوچۆی سلێمانی لە ئاگادارینامەیەكدا سەرجەم شۆفێران ئاگاداردەكاتەوە، كە بەهۆی بەستنی سەر پردی خەبات، وڵوبە تەیناڵ و زۆربەی شەقامەكانی دەرەوەی شاری سلێمانی بەئاگاییەوە شۆفێری بكەن تاكو تووشی رووداو و كارەساتی نەخوازراوی هاتوچۆ نەبن.\nنرخی دراوەكان لە بازاڕەكانی هەرێمی كوردستان بەمشێوەیەیە.. 100دۆلار 120 هەزار دینار. 100 یۆرۆ 137 هەزار دینار. 100 پاوەن 153 هەزار و 750 دینار. 100 هەزار تمەن 10 هەزار و 650 دینار. 100 لیرە 22 هەزار و 500 دینار.\nهاتووچۆی هەولێر هۆشداری دەداتە شۆفێران\nبەڕێوەبەرایەتی هاتوچۆی هەولێر سەرجەم هاووڵاتیان ئاگادار دەكاتەوە رێگای دەربەندی گۆمەسپان كە بۆسەر چیای سەفین دەچیت لەمەفرەقەكەوە بۆسەر شاخی سەفین پاك نەكراوەتەوە. بەڕێوەبەرایەتی هاتوچۆی هەولێر لە راگەیەندراوێكدا ئاماژە بۆ ئەوە دەكات، سەرجەم شوفێران و هاووڵاتیان ئاگادار دەكەینەوە رێگای دەربەندی گۆمەسپان كە بۆ سەر چیای سەفین دەچێت لەمەفرەقەكەوە بۆسەر شاخی سەفین پاك …\nپەڕە 4 of 226« سەرەتا...«23456\t»\t102030...کۆتا »


کۆدی هەواڵ: 415\nڕێکەوتی بڵاوکردنەوە: 18:26 - 2020/12/21\nسینەم محەمەد نوێنەری ئیدارەی خۆسەری باکوور و خۆرهەڵاتی سووریا لە ئەمریکا بەشداریی وێبینارێکی کرد کە تایبەت بوو بە دخۆی سووریا و بە بەشداریی جەیمز جێفری نێونەری ئەمریکا بۆ کاروباری سووریا و مایکل مولرۆی بریکاری پێشووی وەزیری بەرگریی ئەمریکا لە خۆرهەڵاتی ناوەڕاست بەڕێوە چوو.\nسینەم محەمەد لەو کۆبوونەوەیەدا جەختی کردە سەر زەروورەتی بەردەوام بوونی دەوربینینی ئەمریکا لە سووریا و پشتگیری کردنی ئیدارەی بایدەن لە کوردی سووریا.\nسینەم محەمەد لەبارەی بژاردەکانی بەردەست ئیدارەی بایدەن بۆ چارەکردنی قەیرانی سووریا دەڵێت یەک لە بژاردەکان ئەوەیە کە دەوڵەتی بایدەن نێوەندگیری بکات لە نێوان کوردی سووریا و دەوڵەتی تورکیا یان خود لە نێوان کوردی سووریا و دەوڵەتی ناوەندیی سورویا بۆ چارەکردنی کێشەکانیان.\nلای خۆیەوە مولرۆی بریکاری پێشووی وەزیری بەرگریی ئەمریکا ڕایگەیاند مانەوەی هێزە ئەمریکییەکان لەگەڵ کوردی سووریا گرینگ و کارتێکەرە.\nوێبینارەکە لەسەر ئەرکی پەیمانگایێکی ئەمریکی بەڕێوە چوو و مولرۆی لەبارەی لێکەوتەکانی کشانەوەی ئەمریکا لە ناوچەی ژێردەسەڵاتی کوردی سووریا هۆشداریی دا چوونکە بە قەناعەتی ناوبراو، دەست بەردان لە کوردی سووریا دۆزینەوەی هاوپەیمانی نوێ زۆر تووشی کێشە دەکات.\nجەیمز جێفری لە وێبینارەکەدا لەبارەی لێکەوتەکانی ئوپەراسیۆنێکی دیکەی سەربازیی تورکیا دژی کورد هۆشداریی دا و وتی ئەو جووڵە سەربازییانە کارتێکەر دەبێت لە پێوەندیی ئێستای نێوان ئەمریکا و تورکیا.


رێگاي ئێوه بابه ت » چ زانستێک لە “ژنۆلۆژی” ئۆجەلاندا هەیە؟ بەشی یەکەم\nلە زانستی ئابوریشدا ئۆجەلان ئەم تێزانە بەداهێنان ناودەبا : ئابوری پیشە و چالاکی کۆمەڵایەتی خودی ژنە” * “لە مۆدێرنیتەی سەرمایەداری ژن لە ئابوری بەدەرنرا.\nئابوری پیشەی ژنە، مانای چیە؟\nئابوری چالاکیەکی مرۆڤە جا چ ژن بێت یان پیاو نەک تایبەتمەندی تەنیا رەگەزی ژن بێت. ئەوە سیستەمی بەرهەمهێنان و گۆڕینەوە و دابەشکردنە کە دیاری دەکا ئینسانەکان چ جێگایەکیان لە ئابوریدا هەیە، نەک ڕەگەزی مرۆڤ دیاری بکا کە ئابوری پیشە و چالاکی ژنە یان پیاوە.\nلای ئۆجەلان “ڕۆڵ بینینی ژن لە سەنتەری ئابوریدا خاسیەتێکە دەرکی پێدەکرێت. چونکە منداڵی دەبێت و بەخێوی دەکات.”ل ١٨. ئایا سەنتەری ئابوری بریتیە لە منداڵ بوون و بەخێوکردنی؟ ئەمە یاساکانی بەرهەمهێنان و گۆڕینەوە و دابەشکردنی ئابوریە؟ ئادەم سمیث و ریکاردۆ و مارکس لە کوێی ئەم زانستە تازەیەدان؟ بەداخەوە ئەوان ئاگاداری ئەوە نەبون کە ئابوری کۆمەڵگە ئەوەندە سادەیە و پیویستی بەو هەوڵە تیۆری و پشکینانەی ئەوان نەبوو، مەسەلەکە تەنیا دروستکردنی مناڵ و بەخێوکردنێتی! بەڵام بەپێچەوانەوە ژن کاتێک وەک مرۆڤ لەکۆمەڵگەدا خۆی دەسەلمێنێ کە لەدەرەوەی ئەم دەورە سروشتیەی خۆی وەک مێینە، دەوری لەبەرهەمهێنانی کۆمەڵایەتی و بوارە سیاسی و کۆمەڵایەتیەکاندا هەبێ.\nڕەتکردنەوەی بۆچونەکانی ژنۆلۆژیش لەسەر جێگای ژن لە سیستەمی سەرمایەداریدا زۆر پیویستی بە سەلماندنی تیۆری نیە، چونکە بە پێچەوانەی تێزەکەی ئۆجەلانەوە کە دەڵێ؛ “لە مۆدێرنیتەی سەرمایەداری ژن لە ئابوری بەدەرنرا”، ڕاستیەکەی ئەوەیە کە لە دوای کۆمەڵگای کۆمۆنیستی سەرەتایی کە ژن لە بواری بەرهەمهێنانی کۆمەڵایەتیدا جێگای لێژکراوە و کراوەتە دەرەوە، ئەوە سەرمایەداریە کە جارێکی تر ژن دەهێنێتەوە نێو بواری بەرهەمهێنانەوە. ئەوەتا دەبینین کە ژنان لە لوتکەی بڕیاردان و بەڕیوەبردندان، بۆنمونە ” Christine Lagardeکریستاین لاگارد” وەک ژنێک سەرۆکی سندوقی نەقدی نێودەوڵەتیە، یاخود مارگریت تاچەری سەرۆک وەزیرانی بەریتانیا لە هەشتاکاندا، کە لە داڕێژەران و پیادەکەرانی نیولیبرالیزم و هەژارترکردنی کرێکارن و بێکارکردنی ژنانە. ئەمە جگە لە بەشداری ملیۆنەها ژن لە کارگە و بوارەکانی بەرهەمهێنان و خزمەتگوزاری و بازرگانی و داڕشتن و بەڕیوەبردنی سیاسەتی ئابوری دەوڵەتدا.\n“ژنۆلۆژی” لەبواری ئابوریدا مایەی جۆک و پێکەنینە کاتێک کە دەڵێ”مارکس پارە بە “شاژنی کاڵاکان” دادەنێت. لەڕاستیدا. شاژنی ڕاستەقینەی کاڵاکان ژنە.” ئەمە ئیتر تەواوی دەسکەوتەکانی بواری زانستی ئابوری لەبارەی کاڵا و بەھاوە کردویەتی بە گاڵتەیەکی بازاڕی و گوایە ئەوە ناھێنێ بەباسکردنی ئاستی خوێندەواری سەردەمی پێ بهێنینە خوارەوە.\nبرچسب ها : herk , hpg , hpj , pjak , pkk , yrk , ئاسۆ کەمال , ئۆجالان , پەکەکە , ژنۆلۆژی , فۆبیا


سێکس Archives - کورددۆست\nHome / Tag Archives: سێکس\nTag Archives: سێکس\nیەکێك لەو پرسیارانەی کە لەدوایی منداڵ بوون دروست ئەبێت ئەمانەن: تا چەند ڕۆژ پاش منداڵ بوون نابێت سێکس بکەین؟ ئەگەر تۆ لە پزیشکەکان دەپرسیت دەربارەی سێکس لە پاش منداڵبوون، ئەوان ڕێنماییت دەکەن چاوەڕێ بکەیت هەتا ٦ هەفتە. بەڵام هەندێک کەس هەیە چاوەڕێ ناکات هەتا ئەو ماوەیە تەواوببێت . ئەگەر هاوسەرەکەت …\nبە ڤیدیۆ…ئایا سێکسکردن لەکاتی دووگیانی دا تەندروستە ؟\nبە ڤیدیۆ…بزانە سێکس پەیوەندی بە جوانیەوە هەیە؟\nپەڕەی 1 لە 41234\t»


تیشكێك لەسەر كوردستان – Politic Press\nنەتەوە یەكگرتووەكان، 20 شوباتی هەموو ساڵێك، بەڕۆژی جیهانی دادپەروەری كۆمەڵــایەتی داناوە، لەبڕیارەكەیدا ئاشكرای كردووەو دەڵێت; گەشەپێدانی كۆمەڵــایەتی و دادپەروەری كۆمەڵایەتی، دەبێتەهۆی بەدەستهێنانی ئاشتی و سەقامگیری. نەتەوە یەكگرتووەكان بۆ ئەم یادە دەڵێت; دادپەروەری كۆمەڵایەتی، بنەمایەكی سەرەكی یە، لەبنەماكانی پێكەوەژیانی ئاشتیانە، لەناو نەتەوەكاندا.\nیادكردنەوەی ئەم ڕۆژە، لەم كاتەدا كە جیهان سەرقاڵی ڤایرۆسی كۆرۆنا ودەرئەنجامەكانیەتی، ئاستەنگێكی تری خستوەتە بەردەم جێ بەجێكردنی دادی كۆمەڵایەتی، لەزۆربەی وڵاتانی جیهاندا. لاوازی كەرتە ڕاستەقینەكانی ئابوری و بەرەوپێشچوونی ئابوری ژمارەیی(دیجیتاڵی) لەڕێگای ئەنتەرنێتەوە، بەدەستهێنانی داهات وقازانجێكی لەڕادەبەر بۆ كەمینەیەك لەلایەك و بێكاربوونی ملیۆنان دەستی كارو هەژاربوونیان لەلایەكی ترەوە، جێ بەجێكردنی دادوەری كۆمەڵایەتی، كەمتر و سنوردار كردووە.\nدادپەروەری كۆمەڵایەتی، هەڵدەستێت بەدابەشكردنێكی دادوەرانە و پاك و بێ گەرد، لەسامان و خزمەتگوزاری تەندروستی و پەروەردەو فێركردن و خۆشگوزەرانی و دادپەروەری یاسایی. هەروەها كار دەكات بۆ بەدەستهێنانی یەكسانی لەنێوان هەردوو ڕەگەزدا، بەدەستهێنانی مافەكانی گەلانی خانەخوێ و كۆچكەراندا.\nلابردنی بەربەست و ئاستەنگەكان كەڕوبەڕووی گەلان دەبێتەوە، بەهۆی جۆری ڕەگەز یان ڕەنگ یان تەمەن یان ئایین یان كلتور. دادپەروەری كۆمەڵایەتی، دادەنرێت بەسەرچاوەی گەشەپێدان، ئامانج پاراستنی كەرامەتی مرۆڤە. قاموسی “ئۆكسفۆرد” پێناسەی دادپەروەری كۆمەڵایەتی كردوە بە: دامەزراندنی كۆمەڵگایەكی دادگەر و هاویەك،پارێزگاری مافەكانی هەموو تاكێك بكات و بڕیارەكان بەشێوەیەكی پاك و ڕاستگۆیانە دەربكرێت.\nدادپەروەری كۆمەڵایەتی، بڕبڕەی پشتی هەر كۆمەڵگایەكی تەندروست و دیموكراتــــی یە. نـــادادی كۆمەڵایەتی، یەكێكە لە هۆكارەكانی سەرهەڵدانی توندڕەوی و توندوتیژی كۆمەڵایەتی و سیاسی، تەنانەت ئاینیش، جیاوازی چینایەتی دروست دەكات، كە كۆمەڵگا تووشی پەرتەوازەیی و ڕق و نائارامی دەكات. دادپەروەری كۆمەڵایەتی، پێش ئەوەی یاساو سیستەم بێت، هۆشیارییە، كەبەداخەوە لەكۆمەڵگای كوردیدا بوونی هۆشیاری لە ئاستێكی زۆر نزمدایە، بۆیە دادی كۆمەڵایەتیش بەهەمان ئاستی هۆشیاری مرۆڤەكانی كۆمەڵگای كوردی، دێتە كایەوە. گومانی تێدا نی یە، دادپەروەری كۆمەڵــایەتی، بابەتێكی ڕێژەییە و دادی كۆمەڵــایەتی بەڕەهایی بوونی نی یە، بەڵام دەكرێت مەودای جیاوازییەكان كەمتر ببێت.\nهەروەها تێڕوانینی دەستەڵاتداران و لایەنەحكومڕانەكان، بۆ دادپەروەری ڕۆڵێكی گرنگ و یەكلاكەرەوەی دەبێت، لەسەر جێ بەجێكردنی پێوەرەكانی دادپەروەری لەكۆمەڵگادا، بەداخەوە لەهەرێمدا، ئەم تێڕوانینە نێگەتیڤە بۆ چەمكی دادپەروەری و سەروەری یاسا.. پرسیارەكە ئەوەیە،ئایــــــــا لەهەرێمدا، تاچەند دادپەروەری كۆمەڵایەتی پەیرەو دەكرێت، لەسەر بنەماكانی نەتەوە یەكگرتووەكان؟ ئایا كار بەو ئامڕازوپێوەرانە دەكرێت، بۆ بەدیهێنانی دادی كۆمەڵایەتی لەناو كۆمەڵگادا…؟\nلێرەدا، بەكورتی پێوەرەكانی دادی كۆمەڵایەتی نەتەوەیەكگرتووەكان لەهەرێمدا دەخەینە پێشچاو. * یەكسانی و جیاكاری نەكردن،دەرفەتی وەك یەك:- ئەم پێوەرە،لەهەرێمدا كاری پێ ناكرێت،ئەو دەرفەتی كارانەی كە دەرەخسێنرێن، جیاكاری تێدادەكرێت و بەیەكسانی دابەشناكرێت بەسەر تاكەكانی كۆمەڵگای كوردیدا، بەڵكو بەهۆی پشتگیری لایەنەكان و خزم خزمێنەوە، ئەم پێوەرە پشتگوێ خراوە. دەرئەنجامی گەندەڵی، ڕێژەی بێكاری، ساڵ لەدوای ساڵ زیاتر بەرز دەبێتەوە، لەئێستادا زیاترە لە(30%) دەستی كاركەران، بێكاری بەردەوامیش دیاردەی هەژاری لێ دەكەوێتەوە، بەمەش كۆمەڵگا دواكەتوو دەكات. *دابەشكردنی داپەروەرانە بۆ دەرامەت:- ئەم پێوەرە لەهەرێمی كوردستاندا، نەكاری پێ كراوە نەكاری پێ دەكرێت، ئەوەی هەیە لەدەرامەت و داهاتی نەتەوەیی لەئێستادا بەهۆی گەندەڵی كارگێڕی و سیاسییەوە بەفیرۆ دراوە و دەرامەت و داهاتەكان بەیەكسانی و دادپەروەرانە دابەشناكرێت، چینێكی كەم، خاوەنی هەموو شتێكن، چینەزۆرەكەش خاوەنی هیچ شتێكن، بێ بەشن لەداهات و خێروبێری وڵـــات بەتایبەتی چینی گەنجانی خاوەن بڕوانامە، چینێك ڕۆژ لەدوای ڕۆژ داهات و سامانەكانیان، لەسەر حسابی زۆرینەی كۆمەڵگا زیاد دەكات و زۆرینەی كۆمەڵگاش داهات و بژێویان، بەرەوخوارتر دەڕوات. * بیمەی كۆمەڵـــایەتی:- لەهەرێمی كوردستاندا، بیمەكردن لەسنورێكی بەرتەسكدایە، ڕێژەیەكی كەمی هاونیشتیمانیان بیمەیان بۆ كراوە، ئەویش لەلایەن كەرتی تایبەتەوە.\nبیمەی كۆمەڵایەتی، بوارەكانی پەروەردە و خزمەتگوزاری تەندروستی و تۆڕەكانی پاراستنی تاكەكانی كۆمەڵــــگا دەگرێتەوە. تائێستا حكومەتی هەرێم، نەیتوانیوە بیمە بۆ هاونیشتیمانیان دابین بكات، هیچ دامودەزگایەكی فەرمی كار لەم بوارەدا ناكەن. * دابین كردنی كاڵــا گشتییەكان:- ئەم پێوەرە، لەناوچەیەك بۆ ناوچەیەكی تر و لە شارێكەوە بۆ شارێكی تر، جیاوازی هەیە، لەهەندێ شاروشارۆچكە تاڕادەیەكی باش زۆربەی كاڵا گشتیەكان دابین كراوە، لەهەندێ شوێنی نیشتەجێ بوونیش كەخاوەندارێتیان بۆ كەرتی تایبەت دەگەڕێتەوە، دابینكردنی كاڵاگشتیەكان، كەوتووەتە سەر كەرتی تایبەت، لەبەرامبەردا هاونیشتیمانیان بڕێك پارە دەدەن. بەشێوەیەكی گشتی دەتوانین بڵێن، كەموكوڕی زۆر هەیە لەدابینكردنی كاڵاگشتیەكاندا، بەگشتی ئاوی خواردنەوە و كارەبا و ڕێگاوبان و ئاوەڕۆ وپرۆژەگشتیەكانی وەك پارك و باخچە. لێرەو لەوێ ڕۆژانە گوێبیستی داواكاری وگلەیی هاوڵــاتیان دەبین لەم بوارانەی سەرەوە. * دادپەروەری لەنێوان نەوەكاندا:- ئەوەی كەڕوون و ئاشكرایە، پشكی شێر، بۆ نەوەی پێشووە و نەوەی ئێستا و داهاتوو، بێ بەش ماونەتەوە و بەدیار داهاتوویەكی نادیارەوە، چونكە بەپێ ی داتاكان و بارودۆخی ئابوری و دارایی هەرێم بێت، هەرێم نزیكەی (27) ملیار دۆلار قەرزی لەسەرەو سەرەرای كێشەو قەیرانەكانی تر. نــە بۆ ئێستا نە بۆ داهاتوو دادپەروەری بەدی ناكرێت، كاتێك كە یاسا سەروەر نەبێت و كار بەدەقی یاسایی نەكرێت، هیچ جۆرە دادپەروەرییەك بەدی نایەت، لەنێوان تاكەكان و دەسەڵاتداراندا. یاسا لەهەرێمدا، بۆ بێ دەستەڵــاتەكان و ژێردەستەكان جێ بەجێ دەكرێت و بەڵام خاوەن پایەیی كۆمەڵایەتی و حزبی و گەندەڵكارە گەورەكان لەسەرووی یاساوەن. هیوادارین، لەساڵانی داهاتوودا، تێڕوانینی حكومڕانانی هەرێم، لەمەڕ دادپەروەری كۆمەڵـــایەتی گۆڕانی بەسەردابێت، هەرێمیش وەك وڵاتانی تر، بتوانێت پێوەرەكانی دادپەروەری كۆمەڵـایەتی، بۆ هاونیشتیمانیان جێ بەجێ بكـــــات.\nدیوەكەی تری فەڕە‌نسا\nیه‌كه‌م هه‌ڕه‌شه‌ی بایدن له ئێران (191 بینین)


زانایان دۆزینەوەی کانەیەک کە لەمە پێش نەبینراوە دووپات دەکەنەوە | ڕێکخراوەی زانستی فەرهەنگیی هۆژان\nئه‌یلول 7, 2019 Hojan زانستە بنەمایییەکان, زانیاری, هەواڵ و زانیاری 0\nزانایان دۆزینەوەی کانەیەک کە لەمە پێش نەبینراوە دووپات دەکەنەوە:\nئەو کانەیە لە پاڵ ڕێگایەکی ئۆتۆمبێل لە شاری گۆڵد ڕاشی ئۆسترالیا پەیدا بووە. لە ڕۆژگارانی کۆن، وێدربێرن (Wedderburn) شوێنێکی گەرموگوڕ بووە بۆ ئەو کەسانە کە لە بواری زانستی زەویدا پشکنین دەکەن بەڵام ئیستە بە کەمی وایە. کەسێک تا ئیستا چاوی بە هۆپەڵێک (پارچە بەردێک) کە ڕێک لەم کانەیە بچێت نەکەوتووە.\nبەردە ئاسمانییەکەی ویدێربێرن، کە لە ساڵی 1951 لە باکووری ڕۆژهەڵاتی شارەکە دۆزرایەوە، پارچە بەردێکی نامۆیە کە لە ئاسمانەوە کەوتووەتە خوارەوە. بۆ دەیان ساڵ زانایان هەوڵیان دا کە نهێنییەکانی ئاشکرا بکەن بەڵام توێژەرەکان تەنیا نهێنییەکی تریان هەڵدەدایەوە.\nلە نوێترین توێژینەوەدا کە لە لایەن eralogist Chi Caltech minەوە بەڕێوە چوو، زانایان شیکارییان لە سەر بەردەکەی وێدربێرن کرد و دانیان نا بەوەدا کە بۆ یەکەمین جار ڕووداوێکی سروشتی ،کە ئەوان ناویان ناوە Edscottite، ڕووی داوە. ئەم ڕووداوە حاڵەتێکی دەگمەنە لە کانەی ئاسن-کارباید کە تا ئێستا لە سروشتدا نەدۆزراوەتەوە.\nئامادەکردن: کاوش ڕۆستەمی\nTags: کاوش ڕۆستەمی


مێژووی ٥٠ ساڵی ڕابردووی کورد لە ناو راپۆرتەکانی ویکلیکسدا بەشی - چوارەم - .. بارزانی بڕاوی بە حیزبی بەعس نەبووە..\nمێژووی ٥٠ ساڵی ڕابردووی کورد لە ناو راپۆرتەکانی ویکلیکسدا بەشی - چوارەم -\nراپۆرتی تایبه‌ت ژماره 1973BAGHDA00452_b\nئاماده‌کراو له 26 ئۆگۆستی 1973\nته‌نها بۆ مه‌به‌ستی فه‌رمی\nله عێراق - به‌غداد بۆ: وه‌زاره‌تی ده‌ره‌وه / ئێران ته‌هران / لوبنان به‌یروت / روسیا مۆسکۆ / وه‌زیری ده‌ره‌وه / تورکیا ئه‌نقه‌ره\nبابه‌ت: تێکچونی په‌یوه‌ندیه‌کانی حکومه‌تی عێراق و کورده‌کان\n1.په‌یوه‌ندیه‌کانی نێوان حکومه‌تی عێراق و کورده‌کان تابێت خراپتر ده‌بن، حکومه‌تی عێراق له 23 ئۆگۆست رایگه‌یاند که سێ که‌س (به‌بێ هیچ گومانێک کوردن) له 20 ئۆگۆست به‌تۆمه‌تی کارکردن بۆ ده‌زگای هه‌واڵگری ئێران ئیعدام کراون. پارتی دیموکراتی کوردستان به‌رامبه‌ر به ئیعدامکردنه‌که پرۆتێستی کردوه. راپۆرته‌کان باس له پێکدادان له ده‌وروبه‌ری 18 ئۆگۆست له خانه‌قین ده‌که‌ن و تێیدا 2 سه‌رباز و 10 کورد کوژراون. روداوێکی خه‌ستی تر له سنجار نزیک له سنوری سوریا رویداوه. له ئاکامی ئه‌م روداوه هه‌مو قه‌زا و ناحیه کوردنشینه‌کان له رۆژی 24 ئۆگۆست له سه‌عات 5 به‌یانی تا 5 پاشنیوه‌رۆ مانیان گرت دژ به " هێرشی تێرۆریستانه بۆ سه‌ر خه‌ڵکی سنجار له لایه‌ن حکه‌مه‌ته‌وه و چه‌ندین قوربانی لێکه‌وتۆته‌وه". رۆژنامه‌ی التێ‌خی له ژماره‌ی رۆژی 26 ئۆگۆست ئیدانه‌ی هێرشه‌که‌ی کردوه.\n2.مولحه‌قی تورکی له 23 ئۆگۆست پێی وتم قورسترین روداو رۆژی 17 ئۆگۆست رویدا، کاتێک هێزێکی کوردی په‌لاماری چه‌ند لایه‌نێکی فه‌رمیان له گوندی 17 ته‌موز دا. ئه‌م گونده 25 کیلۆمه‌تر له که‌رکوک دوره، له‌و هێرشه‌دا که‌لاشینکۆف و مه‌دفه‌عیه به‌کار هێنراون. گونده‌که تازه دروست کراوه و به عه‌ره‌ب ئاوه‌دان کراوه‌ته‌وه، وه‌ک هه‌وڵێکی حکومه‌تی عێراق بۆ زیادکردنی ژماره‌ی دانیشتوانی عه‌ره‌ب له ناوچه‌ی که‌رکوک..... تاد. حکومه‌ت بۆ وه‌ڵامدانه‌وه به‌تالیۆنێکی هێزه‌کانی و 20 ده‌بابه‌ی بۆ ناوچه‌که ره‌وانه کرد و رێگای که‌رکوک – به‌غدادیان له شه‌ودا داخست.\nLOWRIE بۆ به‌کارهێنانی فه‌رمی سنوردار\nراپۆرتی تایبه‌ت و نهێنی ژماره 1974BAGHDA00066_b\nئاماده‌کراو له رۆژی یه‌ک شه‌ممه رێکه‌وتی 3 شوبات 1974\nله به‌غداد بۆ: وه‌زاره‌تی ده‌ره‌وه / وه‌زیری ده‌ره‌وه، ته‌هران، به‌یروت، مۆسکۆ، ئه‌نقه‌ره\nبابه‌ت: دانوستانه‌کان بۆ ئۆتۆنۆمی کوردی\n1. رژێمی به‌عس به‌توندی پابه‌نده به‌جێبه‌جیکردنی به‌ڵێنی ئۆتۆنۆمی بۆ کورده‌کان له 11 ئازاری 1974 دا. له گه‌ڵ ئه‌مه‌شدا کۆنسێپتی ئۆتۆنۆمی هه‌ر دو لا تا ئه‌م ساته‌ش زۆر له یه‌کتر دورن. پێشنیازی پارتی دیموکراتی کوردستان له مایسی 1973 یه‌کسه‌ر له لایه‌ن به‌عسه‌وه ره‌تکراوه‌ته‌وه چونکه له سه‌ربه‌خۆییه‌وه نزیکه. پێشنیازی به‌عس له کۆتایی مانگی کانونی یه‌که‌م به پارتی دراوه. هه‌رچه‌نده پێشنیازه‌که‌ی به‌عس جیاوازی زۆری له گه‌ڵ ئه‌وه‌ی پارتیدا هه‌یه، به‌ڵام پارتی رازیبوه وه‌ک زه‌مینه‌یه‌ک بۆ دانوستان به‌کاری بهێنێت. شاندی پارتی به‌سه‌رۆکایه‌تی سکرتیره‌که‌ی، حبیب محمد کریم، له 15 کانونی دوه‌م گه‌یشتنه به‌غداد و دانوستان رۆژی داوتر له گه‌ڵ لیژنه‌ی باڵای به‌ره‌ی نیشتمانی (به‌عس و پارتی کۆمێنیستی عێراق) ده‌ستی پێکرد.\n2. پارتی له ژێر فشارێکی زۆردایه تا کۆنسێپتی به‌عس بۆ ئۆتۆنۆمی په‌سند بکات و بێته ناو به‌ره‌ی نیشتمانیه‌وه. رژێم هه‌ر دو چه‌مکی (پاداشت و سزا) به‌کار ده‌هێنێت. رژێم کۆمۆنیسته‌کانی له پارێزگای سلێمانی چه‌کدار کردوه و به‌رده‌وام فشاری سه‌ربازی ده‌خاته سه‌ر گونده کورده‌کانی سلێمانی و ناوچه جێناکۆکان له ده‌وروبه‌ری که‌رکوک. رژێم هۆشداری داوه‌ته پارتی که ئه‌و ته‌نها حزب نیه نوێنه‌رایه‌تی کورد بکات. له هه‌مان کاتیشدا رژێم پرۆگرامی وه‌به‌رهێنانی هه‌نگاو به‌هه‌نگاوی دارشتوه و به‌ڵێنی پشکی کوردی له گه‌شه‌کردنی ئابوری چاوه‌روانکراودا داوه. هه‌روه‌ها بێگومان رژێم به‌خشینه‌وه‌ی راسته‌وخۆی پاره‌ش به‌کار ده‌هێنێت.\n3. ده‌رده‌که‌وێت یه‌کێتی سۆڤیه‌ت و پارتی کۆمێنیستی عێراق له‌م بابه‌ته‌دا به‌توندی پشتگیری رژێم ده‌که‌ن. بێجگه له کۆمێنته‌کانی رادیۆی مۆسکۆ که داوا له پارتی ده‌کات پێشنیازی ئۆتۆنۆمی و به‌ره‌ی نیشتمانی په‌سند بکات، سکرتێری گشتی پارتی کۆمێنیستی سوریا، خالد به‌کداش، حزبی توده، پارته کۆمێنیسته‌کانی لوبنان و ئوردون، هه‌مویان نامه‌یان بۆ پارتی و بارزانی ناردوه و تێیاندا ره‌خنه له پارتی ده‌گرن له سه‌ر شه‌رکردنی دژ به‌کۆمۆنیسته‌کان و نه‌هاتنی بۆ ناو به‌ره‌ی نیشتمانیه‌وه.\n4. باڵیۆزی تورکیا، CUHRUK ، خاڵه بنه‌ره‌تیه‌کانی جیاوازی له دانو‌ستانه‌کانی ئێستای پێوتم، خاڵه‌کان بریتین له سنوره‌کان و سه‌رژمێری هاوڵاتیان و ده‌سه‌ڵاتی حکومه‌تی ناوه‌ند به‌سه‌ر سه‌رۆکی ئه‌نجومه‌نی ته‌شریعی ناوچه‌ی ئۆتۆنۆمی و مافی دامه‌زراندنی کارمه‌نده لۆکاڵیه‌کان به‌پۆلیسیشه‌وه.\n5، کۆمێنت: پێناچیت جیاوازیه‌کانی نێوان هه‌ر دو لا له واده‌ی خۆیدا له مانگی ئازار چاره بکرێن بۆ ئه‌نجامدانی دوا رێکه‌وتن، ده‌رده‌که‌وێت پێگه‌ی رژێم به‌هێزتر ده‌بێت. هه‌ر دو باڵیۆزی میسر و سۆڤیه‌ت له‌و باوه‌ره‌دان تا دێت که‌سایه‌تی زیاتر له ناو پارتیدا ده‌یانه‌وێت به کۆنسێپتی به‌عس بۆ ئۆتۆنۆمی کێشه‌که چاره بکرێت. بارزانی، ئێستاشی له گه‌ڵدا بێت، قه‌ناعه‌تی به‌نیه‌تپاکی به‌عس نه‌هێناوه. لایه‌نێکی مه‌ترسیداری دۆخی ئێستا داوای به‌هێزی یه‌کێتی سۆڤیه‌ت و پارتی کۆمێنیستی عێراقه له کورده‌کان بۆ سازشکردن، چونکه کۆمێنیسته‌کان له‌و باوه‌ره‌دان – وه‌ک ئه‌ندامی به‌ره‌ی نیشتمانی – له‌و پێگه‌یه‌دان که کاریگه‌ری خۆیان به‌هێزتر بکه‌ن له بری ئه‌وه‌ی بیانه‌وێت کێشه بۆ به‌عس دروست بکه‌ن.....


📖 أنطولوجيا القصة الکردیة Articles\n📅 Added on Oct 3 2018 5:56PM\n👁 This item has been viewed 1,089 times\nئەنتۆلۆژیای چیرۆکی کوردی، یان بەلاڕێدابردنی خوێنەر [ More... 👁] ✖ ✖ 0 2 ✔ 88% ✍ Z.S. 3-10-2018 17:56:31\n👁 This item has been viewed 1,322 times\n📖 جیهانی میشیل فۆکۆ Articles\n📅 Added on Oct 3 2018 9:42PM\n👁 This item has been viewed 1,158 times\nجیهانی میشیل فۆکۆ (ڕانانێکی کورت) ئارام سدیق [ More... 👁] ✖ ✖ 0 2 ✔ 88% ✍ Z.S. 3-10-2018 21:42:15\n📖 خانووەکەی مزگەوتێ Articles\n📅 Added on Oct 7 2018 2:13PM\nخانووەکەی مزگەوتێ ئارام سدیق بەهۆی ئەو نزیکییە [ More... 👁] ✖ ✖ 0 2 ✔ 88% ✍ Z.S. 7-10-2018 14:13:31\n📖 خێزان و کارەساتەکان Articles\n📅 Added on Oct 3 2018 10:21PM\nخێزان و کارەساتەکان ڕێبەرێک بۆ وڵاتی کارەساتەکان [ More... 👁] ✖ ✖ 0 2 ✔ 88% ✍ Z.S. 3-10-2018 22:21:56\n📖 سلێمانی پایتەختی ڕۆشنبیری Articles\n📅 Added on Oct 7 2018 2:37PM\n👁 This item has been viewed 1,904 times\nسەبارەت بە سلێمانی و ناسناوە ڕۆشنبیرییەکەی... ئار [ More... 👁] ✖ ✖ 0 3 ✔ 88% ✍ Z.S. 7-10-2018 14:37:07\n📖 فینۆمینۆلۆجیی هۆش Articles\n📅 Added on Oct 4 2018 9:24AM\n👁 This item has been viewed 1,055 times\nفینۆمینۆلۆجیی هۆش-ی هیگڵ بە کوردی ئارام سدیق چ [ More... 👁] ✖ ✖ 0 2 ✔ 88% ✍ Z.S. 4-10-2018 9:24:57\n📖 من و ئەو Articles\n📅 Added on Oct 3 2018 10:31PM\n👁 This item has been viewed 959 times\nململانێی عەقڵ و غەریزه  لە رۆمانی من و ئەوی ئەلب [ More... 👁] ✖ ✖ 0 2 ✔ 88% ✍ Z.S. 3-10-2018 22:31:29\n📖 منداڵی سووتاو Articles\n📅 Added on Oct 3 2018 10:43PM\nخۆشەویستی ئه و شتەیە ناتوانین ناتوانين دەستبەرداری [ More... 👁] ✖ ✖ 0 2 ✔ 88% ✍ Z.S. 3-10-2018 22:43:12


سعوودیە و هەموو رێگەکانی پەرەدان بە وەهابییەت لە بەژی ڕەش - Mehr News Agency\n31 gelawêjê 2019 - 09:27\nNews Code 28114\nئاژانسی هەواڵی مێهر، بەشی نێودەوڵەتی – ڕامین حسێن ئابادیان: لە ئێستادا نزیکەی یەک سەدە لە سەروەریی بنەماڵەی ئالی سعوود بە سەر عەرەبستاندا تێدەپەڕێت و لەو ماوەیەدا هەموو تاکێک لە دەسەڵاتدارانی ئەو بنەماڵەیە هەموو هەوڵی خۆی بۆ پەرەدان بە وەهابێت لە بەژی ڕەش خستۆتە گەڕ.\nناوچەی رۆژهەڵاتی ئەفریقا یەکێکە لەو ناوچە گرینگانەی ئەو بەژە کە لە دەیەی ١٩٦٠ەوە سەرنجی عەرەبستانی سعوودی بۆ لای خۆی ڕاکێشا و دەسەڵاتدارنی ئەو وڵاتە لە پێناو بانگەشە بۆ وەهابێت بەهایەکی تایبەتیان داوە بە وڵاتانی ئۆگاندا، تانزانیا و کێنیا. هەنگاوە بانگەشەییەکانی عەرەبستان لە دەیەکانی حەفتا و هەشتا هاوکاتی شەپۆلێک لە توندوتیژی و ڕادیکاڵیزم لە دژی موسڵمانانی رۆژهەڵاتی ئەفریقا بوو. سعوودییەکان لە پێناو پەرەدان بە وەهابیت لە هەموو جێیەکی ئەفریقا و لەوان رۆژهەڵاتی ئەفریقا هێرشی توندی بانگەشەییان کردە سەر شیعەکان لە جێ جێی ئەو ناوچەیە. لە ڕاستیدا، ستراتژیی سەرەکی و بنەمایی سعوودییەکان لە ئەفریقا بەردەوام پشت‌ئەستوور بووە بە پەرەدان بە ئەندێشەگەلی توندئاژۆیانەی وەهابیگەری.\nئەنجامی پەرەدان بە وەهابییەت لە وڵاتانی ئەفریقایی و لەوان کێنیا، ئۆگاندا و تانزانیا هاتنەدیی ڕووداوگەلێکی توندئاژۆیانە لە لایەن پێڕەوانی ئەو فێرقە دزێوە بووە و ڕاست بەو هۆیەیە کە میدیاگەلی سعوودی بۆ خۆدزینەوە لە بەرپرسایەتی ئەو ڕووداوگەلە، لە دژی کۆماری ئیسلامی ئێران دەستی داوەتە گورزدان لە دیتران. ئەو میدیاگەلە بە مەبەستی شاردنەوەی پەرەسەندنی توندئاژۆیی بە هۆی پەل داکوتانی وەهابییەت، پاگەندەی هەوڵی ئێران بۆ پەرەدان بە شیعەگەری لە وڵاتانی ئەفریقایی دەکەن؛ ئەوە لە کاتێکدایە کە سەرهەڵدان و تۆکمەی شیعەگەری لە قاڕەی ڕەشدا خاوەن بنچینەی ناوخۆییە، نەک دەرەکی.\nئەو پاگەندە ڕێکخراوەی میدیاگەلی سعوودی لە دژی کۆماری ئیسلامی ئێران بۆ سەرپۆش‌نانەوەی ئەنجامی تەشەنەداری پەرەسەندنی وەهابییەت لە وڵاتانی ئەفریقایی دەیکەن؛ لە کاتێکدایە کە ئێران هیچکات لە پشتی پەرەسەندنی شیعەگەری لە ئەفریقادا نەبووە. بەڵام لە بەرامبەردا، هەر وەک پێشتر وترا، عەرەبستانی سعوودی چالاکیگەلێکی زۆری لە پێناو پەرەدان بە وەهابییەت لە بەژی ڕەشدا ئەنجام داوە و دەیدات.\nبۆ وێنە، پێشتر ستراتژیی عەرەبستان پێدانی زیاتر لە ٣ هەزار بوورسیەی خوێندنی زانکۆکانی سعوودی بە موسڵمانانی کێنیا، تانزانیا و ئۆگاندا بووە. لە ڕاستیدا، عەرەبستان هەوڵی دەدا بەرەیەکی نوێ لە مەلاکانی سەر بە خۆی کە لەو زانکۆیانەدا و بە تایبەت لە زانکۆی مەدینە پەروەردە بوونە، لە سەر جەماعەتی ئیسلامی ئەو وڵاتانە دابنێت، تا لەو رێگەوە پێگەی خۆی لە ئەفریقادا تۆکمەتر بکات.\nعەرەبستانی سعوودی لە ماوەی دەیان ساڵی ڕابردوو بە مەبەستی کاریگەری دانان لە سەر هزری زاڵ بە سەر وڵاتانی ئەفریقایی و بە تایبەت وڵاتانی رۆژهەڵاتی ئەفریقا سەدان ملیارد دۆلاری خەرج کردووە. بنەماڵەی سعوودی لە ماوەی ساڵانی دوورودرێژی ڕابردوو پڕۆژەگەلێکی زۆر و لەوان قوتابخانە، مزگەوت، ناوەنگەلی فەرهەنگی و ... چێکردوو، هەتا لە پشت ئەو داپەڕانەدا بەردەوام بن لە پەرەدان بە وەهابییەت و کاریگەری دانانی خراپ لە سەر هزری ئەفریقایی. ئەوانە بەشێکن لە زنجیرە هەنگاوەکانی سعوودی بۆ پەرەدان بە وەهابییەت لە ئەفریقادا.\nئەوە لە کاتێکدایە کە شیعەگەری، بە شێوەی ئاسایی و سروشتی لە ئەفریقادا پەرەی سەندووە و کۆماری ئیسلامی ئێران بە هیچ جۆرێک لە پشت ئەو پرسەدا نەبووە. لە ماوەی نزیک بە ٤ دەیە کە لە سەرکەوتنی شۆڕشی ئیسلامی تێدەپەڕێت، هیچکام لە بەرپرسانی کۆماری ئیسلامی ئێران سەبارەت بە هەوڵ و تێکۆشان بۆ پەرەدان بە شیعەگەری لە وڵاتانی ئەفریقادا نەدواون، چونکە لە بنەڕەتەوە پەرەسەندنی شیعەگەری لەو وڵاتانەدا بەشێک لە سیاسەتی کۆماری ئیسلامی نەبووە. شیعەگەری لە وڵاتانی ئەفریقایی بە شێوەی خۆڕسک و بە پێی ویستی دانیشتووانی ئەو وڵاتانە پەرەی سەندووە.\nبە تەواو ئەوانەوە، ئێستا عەرەبستان زیاتر لە ٧٠ کەناڵی سەتەلایەتی ئایینی بە زمانگەلی جۆراوجۆر هەیە کە بابەتی ئاژاوەنەرانە لە کەشی ناوچە و ئەفریقادا بڵاو دەکەنەوە، بەڵکوو لەو رێگەوە رێگە بۆ پەرەسەندنی وەهابییەت لە بەژی ڕەش خۆش بکەن. سعوودییەکان جگە لە سەرمایەدانەریی بەربڵاو لە وڵاتانی ئەفریقی بۆ پەرەدان بە وەهابییەت، بانگەشەکارانێکی زۆریشی لەو پێناو ڕەوانەی ئەو وڵاتانە کردووە.\nبە گوێرەی دوا ڕاپۆرتەکان، لە ئێستادا جگە لە شێخ و پێشنوێژانی هەینی و جەماعەتی سەر بە عەرەبستان کە زۆربەیان لە زانکۆکانی عەرەبستان وانەیان خوێندووە، دەیان بانگەشەکاری وەهابی کە لە عەرەبستانەوە ڕەوانە کراون بە فەرمی خەریکی بانگەشەی وەهابییەتن و لە ڕیاز مووچەی دیاری کراو وەردەگرن. ئەو بانگەشەکارانە لە مزگەوت و قوتابخانە ئیسلامییەکانی وڵاتانی رۆژهەڵاتی ئاسیا بە ڕاشکاوی خەریکی بانگەشەی وەهابییەتن و لە ڕێوڕەسم و بۆنە ئاینییەکانیش ستایشی ئایینی وەهابییەت دەکەن.\nسعوودییەکان زۆربەی چالاکییەکانی خۆیان لە پێناو پەرەسەندنی وەهابییەت لە وڵاتانی ئەفریقایی لە قەوارەی چالاکیگەلی ڕێکخراوی ناسراو بە "پەیوەندیی عالەمی ئیسلامی" ئەنجام دەدەن. ئەو ڕێکخراوە جیهانییە بە زیاتر لە ٥٠ ساڵ چالاکی لە مەککەی پیرۆز هەڵکەوتووە. ڕێکخراوەی ناوبراو، لە ماوەی دوو دەیەی ڕابردوو بە تەرخاندانی تێچووگەلی قورس، دەیان خانوویان بۆ شێخ و زانایانی وەهابی یان نزیک لەو فیرقەیە لە شار و گوندەکانی رۆژهەڵاتی ئەفریقا کردۆتەوە و بە شێوەی ناڕاستەوخۆ خەریکی پەرەدان بە وەهابییەت لە قاڕەی ڕەشن.\nلە لایەکی دیکەوە، بەرپرسانی ڕێکخراوی پەیوەندیی عالەمی ئیسلامی هەرچی ساڵە، ژمارێکی زۆری کتێب و گۆڤاری ئیسلامی چاپی عەرەبستان لە ناو مزگەوت و قوتانخانە ئیسلامییەکانی سەرتاسەری وڵاتانی ئەفریقادا بڵاو دەکەنەوە. ئەو بڵاڤۆکانە خۆیان بە دوو دەستە دابەش دەبن؛ بەشێکی بەرچاویان کتێبگەلی تایبەت بە ئایینی وەهابییەتن و بانگەشيکاران هەوڵ دەدەن بەو کتێبانە فیرقەکەیان بناسێنن و لە ناو موسڵماناندا بانگەشەی پێ بکەن.\nلە لایەکی دیکەوە عەرەبستان بۆ ڕاکێشانی شێخە پلە بەرزەکانی وڵاتانی ئەفریقی بە ئایینی دزێوی وەهابییەت، بەڵێنی پێدانی وامی بێ بەرامبەر یان وامی بە قست و پێدانەوەی درێژخایەنیان دەداتێ. لە ڕاستیدا، ڕێکخراوی پەیوەندیی عالەمی ئیسلامی هەوڵ دەدات بە کەڵك ئاوەژۆیی لە هەژاریی موسڵمانان لە ئەفریقا، رێبەرانی موسڵمانی ئەو وڵاتانە بە هەر لەونێک و لەوان بە تەماح خستن و پێدانی پارەی نەخدیی بەرچاو بۆ لای خۆی ڕاکێشێت.\nتەواو ئەوی باس کرا تەنیا بەشێک لە زنجیرە هەوڵە دزێوەکانی ڕژیمی سعوودی بۆ پەرەدان بە وەهابییەت لە وڵاتانی جۆراوجۆری ئەفریقایی بە تایبەت لە رۆژهەڵاتی ئەفریقا بوو؛ ئەوە لە کاتێکدایە کە میدیاگەلی سەر بە عەرەبستانی سعوودی بە پێوشوێن گرتنی رێبازێکی دیار، کۆماری ئیسلامی ئێران بە هۆکاری کیشمەکێشە مەزهەبییەکانی وڵاتانی ئەفریقایی و بە مەبەستی پەرەدان بە شیعەگەری دەناسێنن.\nئامانج لە هێرش بۆ سەر باڵوێزخانەی ئەمریکا


شاژنی جه‌نگ … به‌ختیار محه‌مه‌د – Dengekan\nbyBaxtyar Muhamad\tFebruary 5, 2018\tGeneral, Literature\nئه‌ی شاژنی جه‌نگ، كچی شه‌رڤان، تۆ چ قاره‌مانێكی، كه جیهان به‌خۆت سه‌رسام ده‌كه‌ی و ئه‌ردۆگانییه‌كانیش وه‌ك جرج ده‌تۆقێنی! تۆ چ شه‌ره‌فێكی گه‌وره‌ی ئێمه‌ی، كه ئیسلامییه مرۆڤكوژه داوێنپیسه شه‌هوه‌تبازه‌كان ده‌به‌زێنی؛ ئه‌و ئیسلامییانه‌ی ته‌نها بۆ كۆیله‌یی تۆ و بۆ داوێنپیسیی جیهاد ده‌كه‌ن!\nئه‌وان میراتگری باب و كاله ئه‌نفالچی و خوێنڕێژه‌كانیانن؛ ئه‌وان چۆن بڕوا ده‌كه‌ن (داخ له دڵن)، كه تۆ جه‌نگاوه‌ری و له‌وان مه‌ردتر و بوێرتری! ئه‌ی شاژنی جه‌نگ، ئه‌ی شاژنی ئومێد و ئازایی و به‌رخودان، تۆ چقڵی تیژی شه‌ره‌فی، كه له چاوی خه‌لیفانه‌ی ئه‌ردۆگان ڕاده‌چیت و وه‌ك كێردی ناموسیش هه‌ناوی بۆگه‌نی پیاوه‌تی ئیسلامییه چه‌ته‌كان ده‌پسێنی!\nئه‌ی شاژنی ئازادیی، من نازانم ئێستا جاش و ژنكوژ و گه‌نده‌ڵكارانی كورد له ئاستتدا چ دبێژن؟ چۆن له ڕوویان دێ دارچناری گه‌وره‌یی كه‌سایه‌تی تۆ ببینن و گوێیان له گێڕانه‌وه‌ی داستانی شه‌ره‌ف و نه‌به‌ردیی تۆ بێ؟\nئه‌ی شاژنی جه‌نگ و ئازادیی، تۆ ئیمانی پۆڵایینی به سه‌ركه‌وتن: سه‌ركه‌وتنی ئازادیی خۆت و وڵاته‌كه‌ت؛ تۆ گه‌رده‌لوولی ئه‌و شه‌ره‌فه‌ی، كه ئه‌ردۆگان و جاشه موجاهیده‌كانی ده‌حه‌په‌سێنی و ده‌تۆقێنی… تۆ حه‌قیقه‌تی، كه به‌سه‌ر سته‌مدا سه‌رده‌كه‌وێ!\nPrevious لە فاشییە کڵاو ڕەشەکانەوە بۆ فاشییە کڵاو سپییەکان … جیهاد موحمەد\nNext خەونی ملیاردێرەكان لە دافوس …. عەلی مەحمود محەمەد


ئەپێکی نایاب بۆ وەرگێڕانی ڕسته‌یی فێركاری ئینگلیزی – كوردیی دابەزێنە – تۆڕی میدیایی خەڵک\n2020/02/17 - 10:20 AM\nفه‌رهه‌نگی ڕێبین پله‌س یه‌كه‌مین و گه‌وره‌ترین فه‌رهه‌نگی ڕسته‌یی فێركاری ئینگلیزی – كوردییه كه ستافێكی گه‌وره له مامۆستایان و شاره‌زایانی زمانی ئینگلیزی كاریان تێدا كردووه به درێژایی دوو ساڵ، ئه‌م فه‌رهه‌نگه لەلایەن ڕێبین عەلییەوە گەشەی پێدراوە کە چەندین بەش و تایبەتمەندی زۆر گرنگ لە خۆ دەگرێت، و ئەپەکە زیاتر لە ١٠٠ هەزار جار دابەزێنراوە.\nPosted by Rebin Dictionary on Sunday, May 27, 2018\nبۆ داگرتنی فەرهەنگەکە بۆ ئای ئۆ ئێس کرتە لێرە بکە، و بۆ سیستەمی ئەندرۆیدیش کرتە لێرە بکە، و ئەمانەی خوارەوەش گرنگترین تایبەتمەندییەکانی ئەپی Rebin Dictionary Plus ـە.\n١- زیاتر له هه‌شتا هه‌زار وشه‌ی ئینگلیزی بۆ كوردی كه بۆ هه‌ر وشه‌یه‌ك زیاتر له چه‌ند مانایه‌ك نووسراوه.\n٢- زیاتر له شێست و حه‌وت هه‌زار وشه‌ی كوردی بۆ ئینگلیزی.\n٣- زیاتر له حه‌فتا هه‌زار ڕسته‌ی ئینگلیزی بۆ كوردی وه كوردی بۆ ئینگلیزی (زیاتریش ده‌كرێ).\n٤- گرینگترین سێ هه‌زار وشه‌ی ئینگلیزی كه زۆر به‌سووده بۆ ئه‌و كه‌سانه‌ی له ئاستی سه‌ره‌تایی زمانی ئینگلیزیدان و نازانن له كوێوه ده‌ست پێبكه‌ن و كام وشانه له‌به‌ر بكه‌ن.\n٥- زیاتر له چل هه‌زار وشه‌ی زمانه‌كانی تر ( ئینگلیزی – كوردی – عه‌ره‌بی – فارسی – توركی ).\n٦- خوێندنه‌وه‌ی وشه‌كان به هه‌ردوو شێوه‌زاری ئه‌مریكی و به‌ریتانی.\n٧- ده‌توانی كامیره‌ی مۆبایله‌كه‌ت به‌كار بهێنیت بۆ گه‌ڕان به دوای وشه ئینگلیزیه‌كان به شێوه‌یه‌كی زۆر خێرا.\n٨- له كاتی هه‌بوونی هێڵی ئینته‌رنێت ده‌توانی هه‌موو وشه‌و ڕسته‌كان وه‌ربگێریت بۆ سه‌ر زمانه جیهانییه‌كانی تر.\n٩- ده‌توانی ده‌نگی خۆت تۆمار بكه‌ی و به‌راوردی بكه‌ی له‌گه‌ڵ خوێندنه‌وه‌ی به‌ریتانی و ئه‌مریكی.\n١٠- ١٠٠ گفتوگۆی باوی ئینگلیزی كوردی.\n١١- چه‌ندان تایبه‌تمه‌ندی تر وه‌ك جۆری وشه‌كان ، ده‌نگی وشه‌كان ، ئاگاداركردنه‌وه له بوونی هه‌ڵه، له داهاتوودا تایبه‌تمه‌ندی تر زیاد ده‌كرێت.\n2020/09/23 - 2:45 PM\nگەنجێکی بە توانای کورد بە ناوی ڕەهێڵ زاهیر یارییەکی سێ ڕەهەندی بە ناوی Penguin Run 3D درووست دەکات بۆ سەکۆی ئەندرۆید و دواتریش بۆ سەکۆی iOS\nڕەهێڵ لەبارەی یارییەکەیەوە دەڵێت: سوپاس بۆ خوای گەورە دوای کارکردن بۆ ماوەی 750 سەعات توانیم یارییەک بۆ موبایل دروست بکەم، ئەمە یەکەم یاریمە کە دروستم کردبێت ئیشەڵا بە دڵی هەموو لایەک دەبێت.\nوتبشی: پێم وایە ئێمەش هیچمان لە خەڵکی ئەو وڵاتانە کەمتر نییە و ئەتوانین کاری لەم شێوەیە بکەین و بە 3 زمان دروستم کردووە کوردی عەرەبی ئینگلیزی (پێموابێت) ئەمە یەکەمین یارییە، کە دروست کرابێت زمانی کوردی تێدابێت.\nئەمەش هەندێک زانیارییە لەسەر کارەکە:\nبەرنامەی بەکارهاتوو unreal engine 4\nزمانی پرۆگرامین Blue print کە لەسەر ئەساسی ++c ئیش ئەکات\nبەرنامەی گرافیک دیزان blender\nلەسەر سەکۆی android بڵاوکراوەتەوە، ماوەیەکی تریش بۆ ios ی بڵاودەکرێتەوە، بەوتەی ڕەهێڵ، بەهۆی ناکۆکی نێوان کۆمپانیای epic game و apple وە بۆ ios ی دواخستوە.\nچەند وێنەیەکی یارییەکە:\nلێرەوە یارییەکە دابەزێنن بۆ ئەندرۆید:


Tuesday, 08.06.2019, 19:27\nشای ئیڕان چی بە خێزانی قازی محەممەد گووتووە؟\nبۆئەوەی خوێنەریی هوشیار خراپ لەو رستەیەی سەروو تێنەگا دەخوام بێژم مەبەستم پێداهەلاگووتن بە رەزاشای ئێران نییە. بۆ خۆشم وەک بنەماڵە ئازارێکی زۆرمان لە چەنگ ئەو بنەماڵەی پەهلەوی دیوە. دامەزراندنی دەسەڵاتی پەهلەوی لە ئیڕان لە دژایەتیی گەلی کورد پێکهات. دیتمان لە چەند ساڵ دەسەڵاتی ئەوان کورد چی بەسەرهات. سەدان تێکۆشەریی کورد، یان شەهید کران، یان بەشێک لەو دیرۆکە ئیستیش پڕە لە پرسیاری بێ جواب، هۆیەکەش تەنیا دوژمن نییە، بۆ خۆشمان خەتابارین. حیزبەکان خەتابارن، پێنووس بە دەستمان نوکی خامەیان کل وکۆڵە، بۆیە چین چین ، کۆمەڵگا دێ ودەڕوا، ئێمە هەر ناگەینە ئاواتەکانمان!\nلە کۆتایی ژیانی سیاسی قاجارەکان وڵاتی ئێڕان لەوپەڕی هەژاریی ولاوازییدا تێدەپەڕی. کاتێک رەزاشای ئێڕان هاتە سەرکار، ئەو لاوازییە زیاتربوو، هۆی ئەوەیە کە شای ئیڕان لە شەڕی دووهەمی جیهانیدا بێلایەنیی راگەیاند دەگەرێتەوە بۆ سەر بێدەسەڵاتیی سیاسی و ئابوری و باری خراپی وڵات.بۆیە رەزاشای ئیڕان ئەو هێزەی نەبوە تا لە زۆریەک لە پرسە چارەنووسسازەکانی ئێڕاندا بتوانێ راستەوخۆ بڕیار بدا.\n" دونیا دووجەمسەری"\nوڵاتی ئێڕان ببوو بە گۆڕەپانی سیاسەتی بەرژەوەندخوازیی دونیای ئیمپریالیزم و کومونیزم. بەڕێبەرایەتی ئامریکا و سۆڤیەتی پێشوو.چون خاوەنیی جوغڕافیایەکی ستڕاتیژیکیی بوو بۆهەردووهێزی جیهانیی.هاتنی رووسەکان و ئینگلیزیەکان و دەست تیووەردانی ئامریکاییەکان ناراستەوخۆ لە رووی سیاسیی ئێڕانی دابەش کردبوو. لەوەها بارودۆخێکدا لەلایەک پرسی کۆمار و پرسی ئازەربایجانی ئێڕان گرفتێكی مەزنی خوڵقاندبوو.\nفێڵ و تەڵەکەی سیاسیی زلهێزەکان کاتی وا لە مامەڵەی سیاسیی دەگەران. راگەیاندنی کۆماری کوردستان لە مهاباد یەکێک بووە لەو رووداوانەی کە بوو بە قوربانیی سیاسەتی ئەو دەوڵاتانەی کە چآوی تەماحیان دەئێڕان بڕیبوو.لە کۆتاییشدا دیتمان هەرئاواش دەرچوو، ئەوان بۆ خۆیان سازان وکوردیش بەرداشی سیاسەت هاڕیی! لە راستیدا کۆماری مهاباد بیانوویەک بوو بۆ سازانی بەرژەوەندیی زلهیزەکان نەک لە بەر چاوی جوانی کورد. کۆمارێک کە پانتایی جوغڕافیایەکە ئەوەندە بەرتەسک بێ، کوا کۆماری تەواوی کوردستانی مەزنە؟\n"دادگایی کردنی قازیەکان"\nمەلا مستەفای بارزانی کە هاتە مهاباد پاشان زۆر زوو تەسلیم نامەی بۆ سەرهەنگ هوماوینی نووسی وخۆی رزگار کرد وهەڵات بۆ سۆڤیەت! لەوێ خەریکی قەسابی بوو، تا گاڵتەی رۆژگار گەراندیە بۆ عێڕاق و باشووری کوردستان تا هیچکات کێشەی کورد چارەسەر نەکرێ! چون خەونی بە دی نەهاتنی دەوڵەتی کوردی دەدەست بنەماڵەی بارزانی دایە، تا ئەوانە مابن وخاوەنیی چەک و چەکدار بن هیچکات کورد ناگاتە ئامانج. هاوکات دەگەڵ هەڵاتی مەلا مستەفا، قازیەکان لە ژێر چاوەدێریی بەرپرسانی ئەڕتەشی شای ئێڕاندا بوون. چاوەڕوانی دادگاییکردن بون، سەرەتا قەرار نەبووە کە هیچکامیان لە سێدارە بدرێن. قەراربوو رایانگوێزن بۆ تاران ولەوێ زیندانیی بکرێن.\nرۆژنامەی / ئازادی / کە لەو سەردەمەدا لە بەغدا بە زمانی کوردی دەردەچوو رایگەیاند کە لە پشت دادگایی کردنی قازیەکان دەوڵەتی ئامریکا و دەوڵاتی ئینگلیز هەیە.!هەروەها دواتر رۆژنامەی ئازەربایجان کە لە / باکو / دەردەچوو نووسیبوی: قازی محەممەد بە نوێنەری ئامریکای / جورج ئالێن / ی گووتبوو گەلی کورد چاوەڕوانی هیچ چاکەیەک لە وڵاتی ئیستعماریی ناکا.\n" سووق بوڵاق یان سابڵاغ"\nسووق بڵاق وشەیەکی ئازەرییە بە واتای / کانی سارد / ئەو وشەیە هێدی هێدی سواوە بۆتە سابڵاغ کە ئێستێ پێی دەگوترێ سابڵاغ، کەسێکیش کە شانازیی بە خۆی بکا دەڵێ من سابڵاغیم! من ئەو شانازیە لە جێی خۆیدا نابینم. ئەو گووتنەش هەیە کە دەڵێن: شای ئێڕان ناوی / مهابادی / لە سەر ئەو شارە داناوە، یان دەڵێن کەسێک بەناوی رەشید یاسمی کە مامۆستای زانکۆ بووە ئەو ناوەی پێشنیارکردوە. بۆیە لە پاش هاتنە سەرکاری بنەماڵەی پەهلەوی زۆر شت ئاڵوگۆڕی بەسەرهاتووە.\n"کاتیک گەمەی سیاسیی دەست پێدەکا"\nناکۆکیی لە نێوان دونیای دووجەمسەریی لە سەر نەفتی باکوری ئیڕان و پاراستنی بەرژەوەندیەکانی ئامریکا ئەو کات زەق بۆوە، کە قازی محەممەدیان ئومێدەوار کرد کە کۆماری کوردستان رابگەیەنێ وسۆڤیەتش بۆ لە ناوبردنی / ژێ،کاف / ئەو ئەرکەی خستە سەر شانی قازی بە بێ ئەوەی قازی ئاگاداریی پیلانێکی ناونەتەوەیی بێ، بۆیە لە لایان باقرئۆف دەبیری یەکەمی حیزبی کومونیستی ئازەربایجان بانگ کرایە باکو! نە سۆڤیەت نە ئامریکا خوازاریی دامەزراندنی کۆماری مهاباد وکۆماریی ئازەربایجان لە ئێڕان نەبوون.تاقمێک وڵاتی ئوڕوپاییش هەر دژایەتی خۆیان نیشاندا.\nدوای هەرەس هێنانی کۆمار قەرار بوو قازیەکان بەرنە تاران. لەوێ زیندانیان بکەن. لەو سەردەمدا شای ئێڕان و بنەماڵەی پەهلەوی ئەو دەسەڵاتەیان نەبوو، کە لە بەرابەر هەڵوێستی زلهێزەکاندا بتوانن بەرەیەکی دژ بە سیاسەتیی جیهانیی لە خۆیان نیشان بدەن. بۆ ئەوەی نەبێتە پاکانە بۆ بنەماڵەی پەهلەوی دەتوانم بڵێم زۆریشیان پێخۆش بوو ئەو کات تەواوی تێکۆشەرانی کورد لە سێدارە بدرێن، بەڵام نیگەرانی دوای کارەساتەکان بون.\n"چیان بە خێزانی قازی محەممەد گووتووە؟"\nکێبڕکێی ئامریکا و سۆڤیەت بە ئاشکرا بارودۆخێکی پێک هێنابوو، کە لە شاری مهاباد و چەند شاری دیکەی رۆژهەڵاتی کوردستان بنەماڵەی پەهلەوی بڕیاردەر نەبوون.کاتێک رەزاشایان وڵات بە دەرکرد و لە سەر تەختی پادشایی هێنایانە خوارێ، سووک وهاسان بە کۆدەتایەکی زۆرە ملێی دەسەڵاتی موسەدیقیان وەلانا و کوڕی شای ئێڕان یان محەممەد رەزاشایان هێنایە سەرکار. ترسی سەرەکی ئامریکاش کومونیزم وحیزبی تودە بووکە وایاندەزانێ ئێران بەرەو سۆڤیەت رادەکێشێ. یەکەم کاری شای تازە بە هێزکردنی هێزی ئەڕتەش بوو بۆ بەرەنگار بوونەوەی دژبەرانی خۆی.\nزۆر لە دیرۆکدا کردەوەکانی دیرۆکیی وێنەی بەڵگە لە سەر ڕووپەڕی مێژوو دەمێننەوە، یان دەکرێنە پەڕتووک و بڵاودەبنەوە. لەوشەوە زەنگەدا کە قازیەکان بە نێوە شەو دەبنە داریی بێدادی سێدارە نوێنەریی ئامریکا جۆرج ئالێن و پلەدارێکی نیزامیی شای ئێڕان چەند میترێک دوورتر چاوەڕوانی لە سێدارەدانی قازیەکان بون. وێنەی شەمشەمە کوێرە بە دزی خۆیان حەشاردابوو تا بە چاوی خۆیان شەهید بونی قازیەکان ببینن!\nکاتێک کار لە کار ترازا وهەرسێکیان چوونە پای سێدارەی دژ، ئەو جار نوێنەری ئامریکا بە دڵێکی ئاسوودە رێگای ورمێی گرتەبەر و مهابادی خەمباریی بە چێ هیشت.! هەم نوێنەریی سۆڤیەت وهەمیش ئامریکا کاتێک لێیان دەپرسن بۆ کۆماری ماهابادتان بە تەنیا بە جێهیشت و درۆتان دەگەڵ کورد کرد؟ لە جوابدا دەڵێن: ئاسایش و بەرژەوەندیی سیاسی وئابوریمان لە جیهان دەمەترسی دەکەوت بۆیە بڕیارماندا ئەو کۆمارە و بەڕێوەبەرانی باڵای ئەو کۆمارە لە ناو بەرین!\nهەر لەو پەیوەندییەدا شای ئێڕان بە خێزانی قازی محەممەدی گوتووە من فەرمانی لە سێدارەدانی هاوسەرەکەی تۆم دەرنەکردوە. لە ئاست دەربڕێنی ئەو قسەی تەنیا هۆ ئەوە دەبینم کە شای جەوانی ئێڕان لە هێز وتوانای خۆی نەهێنرایە سەرکار تا جێگای باوکی بگرێتەوە. بۆیە هیچکات ئەو دەسەڵاتە پێنەدراوە بڕیاری سیاسیی لە سەر کۆتایی هێنانی کۆمارو لە سێدارەدانی بەرپرسانی کۆماردەربکا، لە لایەکی دیکەشەوە قەولیان بە قازی دابوو ئەگەر خۆی رادەست بکا و شەڕدژی ئەڕتەشی شای ئێڕان نەکا دەیبورن، بەڵام چون لە سەرەتاوە شا، کلکی دە بەردەستی ئەو زلهێزانەدا بوو، کە کاتێک باوکیان سورگون کرد و لە ئیران دەریان کرد، ئەویان هێنایە سەرکار! ئیستێش دیرۆک دووپات بۆوە، دونیای زلهێزەکان دووبارە تەختی بەختی بنەماڵەی پەهلەویان رووخاند و ئەوە ٤٠ ساڵی رەبەقە کۆماری ئیسلامی چی نەماوە بە سەر خەڵكی ئێڕانی نەهێنێ! بۆیە راستیان گوتووە، کە خەتی خواردەبن سەری گای پیردایە!\nکۆمار کۆتایی پێ هێنرا! قازیەکان لە ١٠ی خاکەلێوەی ساڵی ١٣٢٦ی هەتاوی /١٩٤٧ / لە چوارچرای مهاباد داری سێدارەیان بۆ چەقا و شەهید بون. مرۆڤی دوورناس دەبێ بزانێ ئەو داداگاییە، کە بۆ قازیەکان دانرا، دادگایەکی فەرمایشی بوو بۆ ئەوەی ڕایگشتی کورد و جیهانی پێ ئاگادار کەنەوە. دەسەڵاتی شای ئێڕان بایی ئەوەندە نەبوو کە بتوانێ پێش لە دادگایی کردن و لە سێدارەدانی قازیەکان بگرێ. ئەوەی کە بڕیاری ئەو جینایەتەی دا زلهێزەکانی ئەو سەردەمە بون.\nبە داخەوە دوای قازی محەممەد منداڵەکانی بە کەڵکی قۆناغیی دوای کۆمار نەهاتن. کوڕی رەش (عەلی قازی) تاقە کوڕی قازی بوو، کە ئەویش بوو بە پیاوی دەرباری شا و ساواکی شای ئێڕان. نەیتوانی لە هزری باوکی خاوەن دەرکەوێ. ئەویشیان پاش ماوەیەک هەڵداشت و ناردیانە وڵاتی ئاڵمان تا لە بەر چاوی خەڵک ون بێ وهێدی هێدی ناوی بکوژێتەوە. پرسی پێکهاتنی کۆمار و کوشتاریی بە کۆمەڵی دوای کۆمار خاوەنی زۆر پرسی بێ جوابە، کە دەبی لێکۆلەری کورد و زانای کورد خامەی بۆ تیژ بکا و بینووسێتەوە.


حکومه‌تی کۆلۆمبیا وتو وێژه‌کانی ئاشتی له‌گه‌ڵ سه‌رهه‌ڵداوه‌کاندا راگرت\nRevolutionary Armed Forces of Colombia (FARC) members wait to escort Colombian civilian helicopter pilots Juan Carlos Alvarez and Alejandro de Jesus Ocampo in Puerto Rico, Cauca Province July 29, 2012. Alvarez and Ocampo were taken as hostages on July 10\nسه‌رۆکی کۆڵۆمبی خوان مانوێل سانتۆس Juan Manuel Santos وتو وێژه‌کانی ئاشتی له‌گه‌ڵ هه‌ره گه‌وره‌ترین گروپی سه‌رهه‌ڵداوه‌کانی وڵاته‌که‌دا راگرتووه پاش رفاندنی ژنراڵێک و دوو که‌سی تر له رۆژی یه‌كشه‌ممه.\nژنراڵ رۆبن ئه‌لزاته پاش گه‌یشتنی به که‌شتیه‌کی بچووک بۆ دیتنی پرۆژه‌یه‌کی ووزه‌ی سڤیل له رۆژئاوای کۆڵۆمبیادا ده‌ست به‌سه‌ر گیرابوو.\nکاربه‌ده‌ستێکی تری له‌شکه‌ری و پارێزه‌رێک هه‌ر وه‌ها رفێندراوون. سه‌ربازێک که که‌شتیوانه‌که بوه توانیوه را بکات و کاربه‌ده‌ستان ئاگادار بکاته‌وه.\nژنراڵه‌که وا پێده‌چێت پێشیلی له پرۆتوکۆڵه‌کانی کردبێت به سه‌ردانی ئه‌و ناوچه وه‌کو که‌سێکی سڤیل و به بێ پاسه‌وان.\nوتو وێژکه‌رانی حکومه‌تی کۆڵومبی بریار بوو له هه‌ڤانا پاێته‌ختی کۆبا له‌گه‌ڵ هێزه له‌شکه‌ریه شۆڕشگیره‌کانی کۆڵومبیادا FARC کۆببنه‌وه، به‌ڵام سانتۆس چه‌ند کاتژمێرێک پاش رفاندنه‌که، سه‌ردانه‌که‌ی هه‌ڵوه‌شانده‌وه.


هه‌ر ڕۆژ كه تێده‌په‌ڕێت ئه‌و ڕاستییه كه من مرۆڤێكی بێ‌تام ساده‌م و به‌كه‌ڵكی ئه‌و ڕۆژگاره نایه‌م زۆرتر و زیاتر خۆی ده‌سه‌لمێنێت! هه‌ر ڕۆژ كه تێده‌په‌ڕێت، به هه‌ر ڕووداوێكی ساده زیاترو زۆرتر دڵنیا ده‌بم كه جنسی دڵی من به‌رگه‌ی ته‌كانه‌كانی باوی ئه‌مڕۆ ناگرێت و هه‌ر ئه‌ورۆ و سبێیه داكه‌وێته خوار! هه‌موو جارێ به خۆم ده‌ڵێم شته‌كان له‌وه‌ی كه هه‌ن خراپتر نابن و هێشتا چی‌وا تێنه‌په‌ریوه و زۆر خراپتره‌كه‌ی به چاو ده‌بینم و سه‌رم دیسان سووڕ ده‌مێنێت و تا ماوه‌یه‌كی كاس ده‌بم و نازانم شته‌كان چۆن بۆ خۆم لێكده‌مه‌وه! هه‌موو جارێ به خۆم ده‌ڵێم كه‌سێک كه مه‌جبوور نه‌كرابێت، خۆ نه‌خۆش نییه درۆ بكات، و زۆری پێناچێت ده‌بینم با نه‌خۆشه! هه‌موو جارێ به خۆم د‌ڵێم نا، باوه‌ڕ ناكه‌م كه‌سێک دڵی ئه‌وه‌ی هه‌بێت بێ هیچ هۆیه‌ک كه‌سێكی‌تر ئازار بدات، هه‌ستی بریندار بكات، درۆی ده‌گه‌ڵ بكات، بێ‌ڕێزی پێ بكات! هێشتا له لێكدانه‌وه‌كانی خۆمدا په‌له‌قاژه‌ی ده‌كه‌م كه ده‌بینم با، هیچ كه‌س بۆ هیچ كارێک هیچ هۆیه‌كی پێویست نییه و هه‌ر كه‌س هه‌رچی پێی‌خۆش بێت و هه‌ر جۆرێک بێت ده‌توانێت وه‌ک ئاو خواردنه‌وه، سه‌رو گوێلاكی كه‌سێکی‌تر داگرێت!\nتاڵترین شێوه ئه‌وه‌یه نه‌زانی كه‌سێک له كوێ وه‌ستاوه و تۆ ئه‌وت له كوێ هه‌یه، قسه‌كانی نه‌رم و كرده‌وه‌کانی تیرێكی ژاراوین ... هه‌میشه هه‌وڵمداوه بیر له بیانوو بچووكه‌كان بكه‌مه‌وه كه دڵ پێی خۆش ده‌بێت، هه‌میشه هه‌وڵم داوه باشترینه‌کان له لای مرۆڤه‌كان ببینم، هه‌میشه هه‌وڵم داوه ئه‌و دیوی شته‌كان ببینم تا تاقه‌ت بێنم ...\nئه‌مڕۆ، ئێستا ... هه‌رچی چاو ده‌گێرم هیچ به‌هانه‌یه‌ك نابینمه‌وه!\nله‌بیرمه یه‌كه‌م جار ده‌نگتم له ناو په‌یام‌گیری مۆبایله‌که‌مدا بیست. له‌بیرمه دواتر به چ شه‌ڕمێكه‌وه قسه‌مان كرد، له بیرته؟ له بیرمه یه‌كه‌م جار كه قسه‌مان كرد هه‌زار شت بوو ده‌مویست پێتی بڵێم و نه‌مگوت و زۆر شت بوو ده‌تویست باسی بكه‌یی و نه‌تكرد، له‌بیرته؟ له‌بیرمه وتت "به كوردی دڵداری ناكرێت!"، له‌بیرمه من تامه‌زرۆی بیستنی بووم، له‌بیرمه دواتر هه‌موو ڕۆژێ به كوردی ده‌تنووسیی "خۆشمده‌وێی" له‌بیرمه هه‌موو شه‌وێک قسه‌مان ده‌كرد، ڕۆژه‌كان به وتنی "به‌یانیت باش" به تۆ ده‌ستی پێده‌كرد و خه‌یاڵ و خه‌ونه‌كان به بیستنی "شه‌وخۆش گوڵم" داگیریان ده‌كردم، له‌بیرته؟ له‌بیرمه شه‌وێك له عاڵه‌می مه‌ستیدا بۆت نووسیم "بیرت ده‌كه‌م به جۆرێك كه قه‌ت بیری كه‌سم ئاوا نه‌كردووه"، له‌بیرمه چاوه‌كانم ته‌ر بوون. له‌بیرمه ئه‌و ڕۆژه‌ی به نه‌دیتنی تۆ ده‌ستی پێده‌كرد، درێژترین ڕۆژی ژیانم ده‌بوو، له‌بیرمه وه‌ك بڵێی كات وه‌ستابێت، ڕۆژه‌كان نه‌ده‌ڕۆیشتن، له‌بیرته؟ له‌بیرمه نه‌مزانی شته‌كان چۆن ده‌ستیان پێكرد، له‌بیرمه نه ده‌متوانی بگه‌رێمه‌وه بۆ دواوه و نه‌ده‌متوانی ده‌ست له خه‌یاڵی خۆشه‌ویستیت هه‌ڵگرم، له‌بیرمه تاڵترین ترسی ژیانم ته‌جره‌به كرد، له‌بیرته؟ له‌بیرمه شه‌وێک له ترسه‌كانمدا توامه‌وه، له‌بیرمه تۆ دوو كه‌س بووی، له‌بیرمه " هه‌م تۆم خۆشده‌ویست و هه‌م ئه‌ویش"، تۆ دوو كه‌س بووی، من ئه‌وه‌م ده‌زانی و تۆ هێشتا به‌م نه‌هێنییه‌ی خۆتت نه‌زانیبوو، له‌بیرته؟ له بیرمه یه‌كه‌م جار كه دیتمی، ئه‌وه‌ڵ له چاوه‌كانتدا خۆم دیته‌وه و دوایی له باوه‌شتدا ون بووم. له‌بیرته؟ له‌بیرمه هه‌رجاره‌ی ده‌ستم ده‌گرتی ده‌مویست پێت بڵێم ... به‌ڵام نه‌ده‌كرا... نه‌ده‌بوو ... نه‌مده‌توانی! له‌بیرمه هه‌رجاره‌ی چاوت لێده‌كردم چاوه‌روانی بیستنی بووم... به‌ڵام نه‌ده‌كرا ... نه‌ده‌بوو ... نه‌تده‌توانی! له‌بیرمه وتت: " ئه‌گه‌ر بڵێی بمێنه‌وه، ده‌مێنمه‌وه!"، له‌بیرمه پێم وتی:" حه‌ز ده‌كه‌م خۆت شته‌كان ببینی و بته‌وێت كه بمێنییه‌وه"، له‌بیرته؟ له‌بیرمه ڕۆیشتی، ڕێك ئه‌و ڕۆژه‌ی نه‌ده‌با، رێك ئه‌و كاته‌ی دیواره‌كان هه‌موو ڕووخابوون، ڕێك ئه‌و ڕۆژانه‌ی من ده‌مویست ماوه‌یه‌ك پاڵ بده‌مه‌وه، له‌بیرمه دڵم شكا، له‌بیرته؟ له‌بیرمه من زمانم نه‌گه‌را، تۆش چاوت نه‌گێرا. له‌بیرمه من زۆرم قسه كرد، بێ‌ئه‌وه‌ی هیچ بڵێم، له‌بیرمه تۆش چاوت گێرا، بێ‌ئه‌وه‌ی هیچ ببینی، له‌بیرته؟ له‌بیرمه گه‌رایه‌وه، یه‌کجار، دووجار، سێ جار ... من قه‌ت هیچم نه‌گوت، تۆش قه‌ت هیچت نه‌دیت. له‌بیرته؟ له‌بیرمه دڵم شكاندی، له‌بیرمه ببووم به به‌رد، له‌بیرمه ڕۆیشتی، له‌بیرمه له خۆم تۆرام. له‌بیرمه من ته‌نیا بووم، له‌بیرمه تۆش ته‌نیا بوویی. له‌بیرمه دوور بووینه‌وه، دابڕاین. له‌بیرته؟ له‌بیرمه من هاتمه‌وه، من به‌رگه‌ی دابڕان ناگرم. من به‌رگه‌ی دووری ناگرم. له‌بیرمه نه‌مناسییه‌وه. له‌بیرمه ده‌سته‌كانت، چاوه‌كانت، لێوه‌كانت بۆم نامۆ بوون. له‌بیرمه ئیتر "ئه‌و دووانه" نه‌بووی وا من ده‌مناسین. له‌بیرته؟\nبه‌س له‌بیرمه بووی به به‌شێكی گه‌وره‌ی ژیانم، تۆ له‌بیرت نییه. له‌بیرمه بووی به پردی گه‌رانه‌وه‌م بۆ ئه‌م سه‌رده‌مه، تۆ له‌بیرت نییه! تۆش ته‌نیا له‌بیرته من ترسام. له‌بیرته من دڵـم شكاندی. له‌بیرته من له ترسه‌كانمدا توامه‌وه ...\nهه‌موو ڕۆژێ به خۆم ده‌لێم:" كچی باش له‌بیرت بێت ئه‌وانه‌ت قه‌ت له‌بیر نه‌چێت!". هه‌موو جارێ خۆم ده‌ڵێت:" بڵێی ئه‌و ئه‌وانه‌ی قه‌ت له بیر بچێت؟!". هه‌موو ڕۆژێ دڵم ده‌ڵێت:" بریا بیره‌كانمان كردبا به یه‌ك، بریا بیره جوانه‌كانمان زیندوو ڕاگرتبا. دڵم ده‌ڵێت: بریا هه‌ر كه‌س هه‌ركه‌سی خۆشده‌وێت قه‌ت له‌بیری نه‌چێت زۆر زوو دره‌نگ ده‌بێت. بریا هه‌موو كه‌س له‌بیری بێت ده‌رفه‌تی پێكه‌وه بوون كورته، حه‌یفه به فیرۆ بچێت!"\nچركه‌ی ساعه‌ته سپییه‌كه‌ی سه‌ر دیوار، له بێده‌نگی ژووره‌كه‌مدا ده‌زرینگێته‌وه. هه‌ر ئه‌ویشه پێمده‌ڵێت:" ئه‌گه‌ر ده‌نگم ده‌بیستی ئه‌وه یانی خۆتی نوقمی بێده‌نگیت! ده‌ڵێت: ده‌زانی ئه‌و چركانه ناگه‌ڕێنه‌وه!؟ زیڕه‌ی مردنی كات ده‌بیستی؟ جێ پێی زه‌مان له‌سه‌ر ڕووخسارت ده‌بینت؟ ئه‌و چین و چروكه‌ی به ئاسپایی ده‌خزێنه ژێر چاوت چی؟"\nهه‌ڵده‌ستم باترییه‌كانی ده‌ردێنم و بێده‌نگی ده‌كه‌م تا تۆ كه زۆر له‌مێژه هاتووی و له‌ناوڕاست بیره ئاڵۆزه‌کانمدا هه‌ڵترووشكاوی، ده‌نگم ببیستی! ئه‌گه‌ر كه‌مێك سه‌ر به‌رز كه‌یه‌وه، ڕوانیمان له‌یه‌ك گرێ ده‌درێت و تۆ ده‌توانی سێبه‌ری خۆت له چاوی مندا ببینی! سه‌ر به‌رز ناكه‌یه‌وه و من ده‌زانم له بوونی سێبه‌ره‌كه‌ی خۆت دڵنیای. ده‌مبیستی؟ نازانم... نا، باوه‌ڕ ناكه‌م! بـــــــــــاوه‌ڕ؟ ... همممم، كام باوه‌ڕ؟\nڕاده‌كشێمه سه‌رپشت، له‌سه‌ر فه‌ڕشه سووره‌كه‌م، په‌نجه‌ره كراوه‌ته‌وه و با، كه‌مێك گه‌رما و كۆڵێك هاژه‌ی ئۆتومبیل و كۆشێك هه‌رای چه‌ند گه‌نجی سه‌رخۆش ده‌گه‌ڵ خۆی دێنێت! ئه‌وان قاقا پێده‌كه‌نن، به‌چی، زۆر گرنگ نییه! هاتوون "ده‌گه‌ڵ شه‌و تا نیوه‌ی ڕێ بڕۆن" و ده‌ڕۆن و تا ناوقه‌دی ڕۆژ بۆی ده‌نوون! ئه‌و دیو ئه‌و دیو ده‌بم، ده‌كه‌ومه سه‌ر لای چه‌پ، گوێ بۆ ده‌نگی دڵم ڕاده‌گرم، دێت و نایه‌ت، ده‌نگی ناناسمه‌وه، وه‌ك ئه‌و ئاخر جاره‌ی تۆم دیت و پێم گوتی ناتناسمه‌وه، ئه‌و هه‌موو غه‌ریبیه بـــــــــــــــــۆ؟ به خۆم ده‌ڵێم " ئه‌گه‌ر وڵام خۆشه‌ویستی بێت، ئه‌ی ده‌بێ پرسیاره‌كه چی بێت؟" خۆم پێم پێده‌كه‌نێت، ده‌ڵێت: مــــــــه‌رج دۆزینه‌وه‌ی پرسیاره‌كانه، وڵام دانه‌وه یان دیتنه‌وه، قه‌ت كارێكی زۆر دژوار نییه! له‌بیرم بێت له‌بیرم نه‌چێت بیر له پرسیاره نادیاره‌كان بكه‌مه‌وه!\nهه‌ڵده‌ستمه‌وه! چ تاریكه! ئه‌و هه‌وره تریشقانه‌ی به‌یانی منیان بێ‌خه‌و كرد، له كوێن دڵی تاریكی بدڕێنن؟ له سه‌ر لێواری دۆشه‌گه‌كه‌م داده‌نیشم، چاوم ده‌كه‌وێته وێنه‌کانمان. چ تاڵ! یانی ده‌ته‌وێت ببیت به بیری ناو وێنه‌یه‌ك كه به تێپه‌ڕبوونی زه‌مان زه‌رد هه‌ڵده‌گه‌ڕێت؟ یانی به‌م بیره برشاوییانه‌ی وێنه‌یه‌کی سه‌ر مێزه‌که‌ت وه‌بیرت ده‌خاته‌وه، ڕازیت؟ وه‌ك هه‌موو ئه‌وانه‌ی بۆ تۆ بوون به بیرێكی دوور و ئێستا له‌ناو چوارچێوه‌یه‌کی خۆڵاویدا حه‌پست كردوون تا له‌بیرت نه‌چنه‌وه؟ ئه‌وه خۆمه به‌رۆکی گرتووم: ئه‌ی سه‌ودای بیستنی ده‌نگ چی؟ تكای بۆنی سنگ؟ ده‌ستی ڕاستم ده‌بێته كۆڵه‌كه‌ی لای چه‌پی سنگم ... خه‌ریكه ده‌ڕووخێت!\nڕاده‌كشێمه‌وه، له‌سه‌ر سنگ، به‌س چركه‌یه‌ك! ... ده‌كه‌ومه لای ڕاست، خۆم گرمۆڵه ده‌كه‌م، هه‌ر دوو ئه‌ژنۆم له باوه‌ش ده‌گرم، هێدی هێدی خۆم ڕاده‌ژێنم، ژانه‌كه‌م كه‌م‌كه‌م وه‌ک بڵێی ژیــــــر ده‌بێته‌وه، نازریكێنێت! خۆت لێره نیت و بیرت له ناو بیره ئاڵۆزه‌كانما هه‌ڵترووشكاوه. نه ده‌مبینیت و نه ده‌مبیسیت! منیش خه‌ریكم ملوانكه‌ی پچراوی چیرۆكێک سه‌ر له نوێ ده‌هۆنمه‌وه تا شته‌كان مانایه‌كی دووباره په‌یدا بكه‌نه‌وه ....\nتۆش پێم ده‌ڵێیت: چ ڕه‌نجێکی بێهــــووده!\nخۆر خه‌ریكه ئاوا ده‌بێت و هێدی هێدی داوێنه ته‌نكه سووره‌كه‌ی كۆ ده‌كاته‌وه! منیش ته‌نیام! بۆنی گه‌رما و تامی ته‌نیایی كه تێكه‌ڵ ده‌بێت، جۆرێك بێ‌قه‌راری به‌رۆكت ده‌گرێت! وێنه‌كان دێنمه‌وه گۆڕێ! ڕامان گه‌وره بووه. چاوه ڕه‌شه‌كانی پڕه له ژیان و بزه لاره‌كه‌ی سه‌ر لێوی هاوڕه‌نگی به‌خته‌وه‌رییه! جارێكی‌تر، بۆ جاری نازانم چه‌ندم، نامه‌كان ده‌خوێنمه‌وه. مه‌وداكان چ كورتتر نابنه‌وه! شێتانه ناو په‌یڤه‌كان ده‌پشكنم! نازانم... ده‌گه‌ڕێم خۆم ببینمه‌وه، ڕه‌نگه! ده‌گه‌ڕێم به‌شكوو ڕه‌سته‌یه‌ك، وشه‌یه‌ك، به سێبه‌رێكیش ڕازیم، ببینمه‌وه و بیكه‌م به پردی نێوانمان! نابێ ... بــــــــــــۆ نابێت؟\nپه‌نجه‌ره‌كان ده‌كه‌مه‌وه! گه‌رمه بایه‌ک دێت! " ده‌بێ ڕۆژێك، دره‌نگ یان زوو، له نێوان عه‌قڵ و به‌خته‌وه‌ری، یه‌کیان هه‌ڵبژێریت"، ئه‌و قسه ڕاسته؟ نازانم، گرنگ نییه، هه‌روا هاته‌وه بیرم، له جێیه‌ك خوێندوومه‌ته‌وه. گوێ ده‌گرمه "سلین دییۆن"، به فه‌رانسه‌وی ده‌خوێنێت و منیش هیچی لێ تێناگه‌م، با ... به‌س یه‌ك وشه تێده‌گه‌م "من" ، ئه‌وه‌ش زۆر گرنگ نییه. ڕاست ئه‌مشه‌و هه‌رچی كه‌متر تێبگه‌م، باشتره! ڕاست ئه‌مشه‌و حه‌ز ده‌كه‌م خۆم ببم به خوای وشه نامۆكان و گیانێكی تازه‌یان پێ ببه‌خشم! ده‌مه‌وێت له ژێر بارانی وشه نامۆ فه‌رانسه‌وییه‌كان، به‌دوای شته ونه‌كاندا بگه‌ڕێم . ده‌مه‌وێت به "من"، ده‌یان ڕه‌سته‌ی جوان ساز بكه‌م و مێشكم پڕ كه‌م له "من" تا ئه‌و بۆشاییه قووڵه بێ‌تامه پڕ بێته‌وه و من خۆم ببینمه‌وه و درزێ بخه‌مه نێوان په‌یڤه گه‌یشتووه‌كان و خۆمی تێدا جێ بكه‌مه‌وه!\n"هێشتا به جوانی نازانم چیم ده‌وێت"، ئه‌وه‌ش گرنگ نییه، خۆم به خۆم ده‌ڵێم و هه‌وڵ ده‌ده‌م باوه‌ڕ به قسه‌ی خۆم بكه‌م! ئه‌گه‌ر بتوانم وڵامی ئه‌و نامانه بنووسمه‌وه، شاكارم كردووه! شه‌رم له خۆم ده‌كه‌م! هه‌زار ساڵێك ده‌بێت نامه‌ی " سلاو، من باشم ئێوه چۆنن"م نه‌نووسیوه! هه‌زار ساڵێك ده‌بێت له نامه‌كاندا باسی "من" ناكه‌م!\n"خۆ لانیكه‌م ده‌زانی چیت ناوێت، نازانی؟" ده‌زانم. با ده‌زانم. به‌ڵام كه ناتوانی هه‌ڵ و مه‌رجه‌كه به جۆری ویستی خۆت بگۆڕی، ڕه‌نگه باشترین كار ئه‌وه بێت شته‌كان ئه‌و جۆره‌ی هه‌ن قه‌بوول بكه‌یی! كه مافی هه‌ڵبژاردنت نه‌بێت، ئیتر چوارچێوه دامه‌زراندن بۆ باش و خراپ، درووست یان هه‌ڵه بوونی شته‌كان زۆر بێ‌مانا ده‌بێته‌وه. ئه‌وه هه‌ڵ و مه‌رجه‌كه‌یه كه گوێت ده‌گرێت و به دوای خۆیدا ده‌تكێشێت، باشتره ڕه‌نگه زۆرترین كه‌ڵك له‌و كه‌مترین شته‌ی له به‌رده‌ستت دایه، وه‌ر بگریت. ئه‌وه یانی به كه‌م ڕازی بوون ...؟ نازانم، ده‌كرێت واش بێت ...\nده‌زانی، ئه‌وانه هه‌مووی په‌له‌قاژه‌ن! په‌له قاژه‌یه‌كی بێ‌ئاكام! یان نا، نازانم، ڕه‌نگه هه‌ر كه‌س ناوێكی له‌سه‌ر دانێت! دیسان ئه‌وه‌ش گرنگ نییه! دڵــــــــم به شتێكه‌وه! شتێك كه هه‌رهین من- هین دڵی من- بێت. به‌س بۆ من- بۆ دڵی من- بێت! شتێك كه ڕاست بێت، هه‌بێت. فانتازییای من نه‌بێت. له جنسی خه‌ون یان خه‌یاڵێكی دوور نه‌بێت! شتێك كه بێت، بمێنێته‌وه ...\nئـــــــــــــــه‌وه داوایه‌كی زۆره؟\n"You know- my flower ...I am responsible for her. And she is so weak! She is so naive! She has four thorns, of no use at all, to protect herself against all the World..."\nكه ڕۆژ به باوێشكدان خۆی گه‌یانده ئاسۆ، منیش نه زۆر گورج و خێرا، خۆم ده‌گه‌یه‌نمه‌وه ماڵ. هه‌ر له به‌رده‌رگا به نووكی پێ، ئه‌و كۆڵه ڕۆژنامه و كوته كاغه‌زه‌ی هاویشتوویانه‌ته ژوورێ، لاده‌ده‌م، چاوێك له قابه نه‌شۆردراوه‌كان ده‌كه‌م و له‌سه‌ر مێزه شپرزه‌كه‌م كه باوه‌ر ناكه‌م جێی دانانی تاقه ئیسكانێك چایی له سه‌ر په‌ێدا بێت! جانتا سووره‌كه‌م داده‌نێم و هه‌ر وا به كراسه كورته شینه‌که‌مه‌وه به پێش ئاوێنه‌دا تێده‌په‌ڕم و ده‌كه‌ومه سه‌ر سۆفاكه! به خۆم ده‌لێم بریا كه‌سێك تله‌فوونی كردبا. نزیك ده ساعه‌تێك ده‌بێت گوێم له ده‌نگی خۆم نه‌بووه. هه‌ست ده‌كه‌م نیم. له ناو كاناڵه‌كانی تی‌ڤی‌دا ده‌گه‌ڕێم، هیچ! یه‌كه‌م كاناڵی ڕادیۆش كه ده‌كه‌مه‌وه Chris De Burgh به ده‌نگه خۆشه گه‌رمه‌كه‌ی گۆرانی Lady in red ده‌خوێنێت! چۆن و بۆ ئه‌م گۆڕانییه‌م پێ خۆشه، خۆشم نازانم! هیچ بیره‌وه‌رییه‌كم لێی نییه! نه قه‌ت كراسی سوورم هه‌بووه و نه‌قه‌ت هیچ كوڕێك ئه‌و گۆرانییه‌ی پێشكه‌ش كردووم... جارێك نه‌بێت پێش نیوه‌رۆیه‌کی دره‌نگ، پێكه‌وه دانیشتبووین نانی به‌یانیمان ده‌خوارد و ئه‌و گۆرانییه‌مان گوێ لێ گرت! ڕه‌نگه بۆیه...\nده‌لێم بڕیا كه‌سێك تله‌فوونی كردبا و هێشتا بیرم نه‌كردۆته‌وه حه‌زم له بیستنی ده‌نگی كێیه، تله‌فوون ده‌نگی دێت و بیر ده‌كه‌مه‌وه بریا هه‌موو بریاكان ئاوا زوو به‌ریان هێنابا ... قسه‌ی قۆڕ! خۆم به خۆم ده‌لێم! من كه له ته‌واوی ژیانما وه‌بیرم نایه دوو شتی كه زۆرم دڵ پێوه بووه هه‌وكات هه‌مبێت، چۆن چاوه‌ڕوانی وه‌ی بكه‌م هه‌م تله‌فوون ده‌نگی بێت و هه‌م كه‌سێك بێت من تاسه‌ی بیستنی ده‌كه‌م! تا من به نه‌قه نه‌ق ده‌گه‌مێ، تله‌فوون بێده‌نگ ده‌بێت! ده‌چمه سه‌ر باڵكۆن. ده‌رگاكه‌ی به جیره جیر پێوه‌ده‌ده‌م، داده‌نیشمه سه‌ر عه‌رز و پاڵ ده‌ده‌مه‌وه. ئاسمان هێشتا شینه. شینێكی خۆڵاوی. ئه‌ستێره دیار نین، نازانم بۆ، له ناكاو ترسێكی تاڵ داگیرم ده‌كات... ده‌ڵێم نه‌كا له‌و دوورانه به‌رخێك، گوڵه سووره‌كه‌ی خواردبێت!؟


هۆک؛ ئەمریکا بە دوو شەڕ لەگەڵ ئێرانەوە نییە، داهاتووی ئێران خەڵکی ئەو وڵاتە دیاری دەکەن \nبرایان هۆک نوێنەری تایبەتی وەزارەتی دەرەوەی ئەمریکا سەبارەت بە پرسی ئێران لە کۆبوونەوەی ئەندامانی کومیتەیەکی کۆنگرێسی ئەو وڵاتە وتی؛ داهاتووی ئێران، خەڵکی ئەو وڵاتە دیاری دەکەن و باسی لەوش کرد کە ئەمریکا بە نیازی شەڕ لەگەڵ ئێران نییە و هەموو هەوڵەکانمان، لە پێناو بەرگری کردن لە خۆماندایە.\nکۆبوونەوەکە ڕۆژی چوارشەممە ٢٩ی جۆزەردانەوە لە لایەن کومیتەی تایبەت بە ڕۆژهەڵاتی ناوەڕاست، باکووری ئەفریقا و تیرۆریزمی نێودەوڵەتی بۆ تاوتوێ کردنی سیاسەتی دەرەوەی دەوڵەتی دۆناڵد ترامپ سەرۆک کۆماری ئەمریکا، ڕێکخرابوو.\nتێد دویچ سەرۆکی ئەم کۆبوونەوەیە و نوێنەری دێمۆکراتەکان لە ئیالەتی فلۆریدا وتی؛ ئێران سەرقاڵی ئاژاوەنانەوە و ئاڵۆزکردنی دۆخی ڕۆژهەڵاتی ناوەڕاستە، ئەمریکاییە بە ڕەگەز ئێرانییەکان دەخاتە زیندانەوە. هەموومان لەوبڕوایە داین کە کرداری ئێران قبووڵ نەکراوە. باسەکە لێرەدا دەربارەی سیاسەتی دەرەوەی دەوڵەتە، فۆڕم و شێوازەکەی جێی مەبەستی ئێمەیە.\nلە ماوەی یەک ساڵی ڕابردوو و بە تایبەتی لە دوو مانگی ڕابردوودا، گرژییەکانی ئێوان ئێران و ئەمریکا گەیشتۆتە لوتکە و زۆرێک لە چاودێرانی سیاسی بەریەککەوتنی ئەم دوو وڵاتە بە دوور نازانن.


ساڵی ٢٠١٧ دووەم گەرمترین ساڵ بوو لە مێژوودا\nئاژانسی گەردوونیی ئەمریکا(ناسا) رایگەیاند ساڵی ٢٠١٧ دووەم گەرمترین ساڵ بوو لە مێژوودا.\nناسا لە راگەیەندراوێکدا ئاماژەی بەوە دا کە قۆناغی گەرمبوونی پلەی گەرما لە جیھان بۆ ماوەیەکی زۆرە درێژەی ھەیە و راشیگەیاندووە کە پلەی گەرمی زەوی لە ٢٠١٧دا بە گوێرەی ساڵانی ١٩٥١-١٩٨٠ تێکرایی ناوەندی بە رێژەی ٠.٩ پلە بەرز بووەتەوە.\nروونیشکراوەتەوە کە دەست بە کۆکردنەوەی داتاکان کراوە و بەم پێیەش لە ساڵی ١٨٨٠ەوە تاکو ئێستا، ساڵی ٢٠١٧ دووەم گەرمترین و ساڵی ٢٠١٦ش گەرمترین ساڵ بوو لە مێژوودا.\nلە لایەکی دیکەوە بەپێی لێکۆڵینەوەیەکی فەرمانگەی نیشتمانی ئۆقیانوس و کەشوھەوای ئەمریکا، ساڵی ٢٠١٧ سێیەم گەرمترین ساڵ بووە لە مێژوودا و ئاشکراش کراوە کە جیاوازی لێکۆڵینەوەی فەرمانگەکەیان لەگەڵ دەزگای ناسا بۆ ئەوە دەگەڕێتەوە کە ھەردوو دەزگا مێتۆدی جیاوازیان بەکارھێناوە.\nھەر بە پێی لێکۆڵینەوەکەی فەرمانگەی نیشتمانی ئۆقیانوس و کەشوھەوای ئەمریکا، پێنج گەرمترین ساڵ لە مێژوودا لە ساڵی ٢٠١٠ەوە دەستی پێکردووە.\nلە لێکۆڵینەوەکەدا زانیاری ئەوە بڵاوکراوەتەوە کە ھۆکاری بەرزبوونەوەی پلەی گەرما لە زەوی بۆ زیادبوونی دووان ئۆکسیدی کاربۆن و ماددەکانی دیکە دەگەڕێتەوە و ئاشکراش کراوە کە لە ماوەی سەد ساڵدا پلەی گەرمی بە رێژەی یەک پلە بەرزبووەتەوە.


ماڵپەری فیردەوس | وشەی فلاح چ مانایەک دەدات ؟\nسەردێری پرسیار:وشەی فلاح چ مانایەک دەدات ؟\nبەرواری دانان :2019-01-27 کۆدی پرسیار:1005\nپرسیار : وشەی فلاح چ مانایەک دەدات ؟\nوەڵام : زانایان چەند وتەیان ھەیە سەبارەت بە فلاح :\nیەکەم : فلاح ئەصلەکەی لە زمانەوانی بە مانای کۆلین و بڕین دێت ، لەوانە فلاحة الأرضين ، کۆلینی زەوی بۆ کشتوکاڵ ، لەبەر ئەوە پێی دەڵێن فلاح چونکە نەخۆشی بینیوە ھەتا گەیشتووە بە داواکارییەکەی .\nدووەم : بۆ سەرکەوتن و مانەوە دێت ، خوای گەورە دەفەرمووێت : (( أولئك ھم المفلحون )) واتە : ئەوانە سەرکەوتوون بە بەھەشت و تێیدا دەمێننەوە .\nسێیەم : ھەندێک جار بە مانای السحور دێت ھەروەک فەرموودە ھاتووە ئاماژەی بۆ ئەمە کردووە . الجامع لأحکام القران ج١ لاپەڕە ٢٧٨ - ٢٧٩ .


ناس کورد وردەکاریی ئاشکرا دەکات\n2021.10.24 - 14:43\nبەڕێوەبەری تەندروستیی هەڵەبجە ڕەتیدەکاتەوە هەر کارمەندێکی تەندروستی ڤاکسینی وەرنەگرتبێت مووچەکەی ڕابگیرێت و دەڵێت، بەڵام پێویستە پشکنینی کۆرۆنا بکەن ئەوکات مووچەیان پێدەدرێت، بەوەش تەنها یەک ڕۆژ مووچەکەیان دوادەکەوێت.\nدوێنێ شەممە 23ی تشرینی یەکەمی 2021، بڕیارێکی بەڕێوەبەری تەندروستیی هەڵەبجە بڵاوبووەوە و وا لێکدانەوەی بۆ کرا کە هەر کارمەندێکی تەندروستی ڤاکسینی وەرنەگرتبێت مووچەی پێنادرێت.\nلەوبارەیەوە د. ئازاد مستەفا، بەڕێوەبەری تەندروستیی هەڵەبجە (یەکشەممە 24ی تشرینی یەکەمی 2021) بە "ناس کورد"ی وت، "بڕیارەکە بە هەڵە گوازراوەتەوە و لێکدانەوەی هەڵەی بۆ کراوە، ئێمە نە موچەی کەس دەبڕین نە مووچەی کەسیش ڕادەگرین."\nوتیشی، "بڕیارەکە بەوشێوەیەیە کە هەر کارمەندێکی سەربە بەڕێوەبەرایەتی تەندروستیی هەڵەبجە ئەگەر ئامادە نەبێت ڤاکسین وەربگرێت پێویستە پشکنینی کۆرۆنا بکات، ئەوکات مووچەی پێدەدرێت."\nڕوونیشیکردەوە، "بەوەش تەنها یەک ڕۆژ مووچەکەی دوادەکەوێت، چونکە پشکنینەکە ڕۆژێکی پێدەچێت و ئەنجامی پشکنینەکەش هەرچییەک بێت مووچەکە بە کارمەندەکە دەدرێت، لە سبەینێشەوە کە مووچەی وەزارەتی تەندروستی دابەش دەکرێت ئەو بڕیارە جێبەجێ دەکرێت."\nبەڕێوەبەری تەندروستیی هەڵەبجە باسی لەوەشکرد، "کارمەندانی تەندروستی گوێزەرەوەی کۆرۆنان، چونکە بەرکەوتنیان لەگەڵ توشبووانی کۆرۆنا زۆرە، بۆیە ئامانجی ئێمە لەم کارە پاراستنی خۆیان و کەسوکاریان و سەرجەم هاووڵاتیانە."\nئاماژەی بەوەشکرد، "ئێمە وەرگرتنی ڤاکسینمان نەکردووە بە ناچاری، هەرکەس ئامادەنییە ڤاکسین وەربگرێت، پێویستە هەفتانە پشکنینی کۆرۆنا بکات بۆ دڵنیابوونەوە لە سەلامەتی."\nبڕیارە سبەینێ دووشەممە 25ی تشرینی یەکەمی 2021، مووچەی مانگی تشرینی یەکەمی وەزارەتی تەندروستی دابەش بکرێت.\nهاتوچۆ زانیارى لەسەر تابلۆى نوێی ئۆتۆمبێل و وادەى جێبەجێکردنى ئاشکرادەکات\n2021.11.08 - 12:13\nخشتەی دابەشکردنی مووچەی سەرجەم وەزارەتەکان ڕاگەیەنرا\n2021.11.08 - 14:49\nخشتەی دابەشکردنی مووچەی سبەینێ ڕاگەیەنرا\n2021.11.08 - 14:06


چەکدارێکی 'دەوڵەتی ئیسلامی لە عێراق و شام' لە رەققە، قەڵای سوریای گروپەکە، لەنزیك ئاڵایەکەوە وەستاوە کە لێی نوسراوە 'ویلایەتی رەققە'. [خاوەنی وێنە: گروپی رەققە بەبێدەنگی سەردەبڕدرێت]\nروانگەی فەتوای دارو ئیفتای میسری هۆشداری داوە لەوەی لەژێر ئاگری نێودەوڵەتی لە عێراق و سوریا و شوێنەکانی دیکە، چەکدارانی "دەوڵەتی ئیسلامی لە عێراق و شام" (داعش) پەنا بۆ باوه‌شی قاعیدە دەبەن.\nپسپۆڕانی گروپە تیرۆرستییەکان بە مەشاریقیان راگەیاند ئەمە نیگەرانییەکی واقعییە، چونکە قاعیدە بنکەی رەسەنی ئایدۆلۆژیای تیرۆرستیی جیهانییە و ماکی گەلێك گروپی تیرۆرستی دیکەیە، بەتایبەت ئەوانەی لە عێراق و سوریادا بوونیان هەیە.\nلە بەیاننامەکەی 1ی تشرینی دووەمدا، روانگەی فەتوای دارو ئیفتا هۆشداری دا لەوەی شکستی داعش لە عێراق و سوریا "دووبارە قاعیدە دەهێنێتەوە پێشەوە".\nروانگەکە رایگەیاند: "شکستی داعش و کشانەوەی لە عێراق بەهۆی لێدانی یەك لەدوای یەكی هاوپەیمانی نێودەوڵەتی و لاوازبوونی توانای جەنگیی، دارایی و رۆژنامەوانیی و کەمتوانایی لە مۆڵکردن و راکێشانی خەڵکدا کۆتایی 'پڕۆژەی خەلافی داعش'ە."\nبەیاننامەکە رایگەیاند دۆڕان و شکستی پڕۆژەی "ئایدۆلۆژی" داعش دەکرێت زۆر ئەندامی توندڕەو و توندوتیژ هانبدات بچنە ناو قاعیدەوە.\nتوێژەری سیاسیی عەبدول نەبی بەککار، کە پڕۆفیسۆری بەشی شەریعەت و یاسایە لە زانکۆی ئەزهەر، وتی: "هۆشدارییەکەی دارو ئیفتا لە مەترسیی پەیوەندیکردنی ئەندامانی داعش بە قاعیدەوە هۆشدارییەکی واقعییە کە وادەخوازێت کاربکرێت بۆ رێگرییکردن لەو ئەگەرە مەترسیدارە."\nبەککار وتی ئایدۆلۆژیای قاعیدە ماکێکە کە زۆربەی گروپە توندڕەوەکان لەوەوە سەریان دەرکێشاوە.\n"ئەوە روونە ئێستا لە جیهاندا گروپە جیهادییەکان لەهەمان تەوەردا دەسوڕێنەوە، کە پێکهاتوون لەو گروپە تیرۆرستییانەی هەموان دەیانناسن،" بە مەشاریقی وت: "بۆیە فشارخستنە سەر یەکێك لەم گروپانە، یان نزیکبوونەوە لە سڕینەوەی، یان تەنانەت تەنیا گەمارۆدانی، وا لە چەکدارە جیهادییەکان دەکات بۆ پەناگەیەکی دیکەی هاوشێوە لە باوەڕە تیرۆستییەکەیاندا بگەڕێن."\nشەڕەکانی سوریا و عێراق بەڕوونی ئاماژە بە "ئارەزوویەکی نێودەوڵەتی دەکەن بۆ لەناوبردنی تەواوی ئەندامانی گروپەکە." وتی: "بەڵام ئەوە حەتمییە کە هەندێك تاك یان گروپێك هەڵدێن، لەگەڵ ئەو شانە نوستوو پشتیوانانەی [دەمێننەوە] بە دونیادا دابەشبوون."\nدوای کەوتنی داعش\nنەبیل نەعیم، جیهادیی گۆڕاو و ئەندامی دامەزرێنەری جیهادی ئیسلامی لە میسر کە دواتر لە توندڕەویی پەشیمانبووەوە، وتی: "دەستپێکی داعش، سەرەتا لە عێراق و دواتر لە سوریا، هاوکات بوو بە مشتومڕێکی زۆر لەسەر ئاراستەی گروپەکە."\nبە مەشاریقی وت نیگەرانی هەبوو لەوەی بتوانێت بمێنێتەوە لەو شوێنانەی گرتبوونی تا "خەلافەت" دابمەزرێنێت، "لەگەڵ توندوتیژیی زیاد لە سنوور کە ئاراستەی هەموان دەکرا بەبێ جیاوازیی".\nوتی: "لەبەرئەوە، کەوتنی ئەم [ئایدۆلۆژیای 'خەلافەت'] لەگەڵ کەوتنی داعش بەبێ گومان مانای گەڕانەوەی بژاردەی یەکەمە، واتا گروپی تیرۆرستی قاعیدە."\nوتی قاعیدە هێشتا سوورە لەسەر هێشتنەوە "ئامادەییەکی نهێنیی"، لەبەرئەوەش، کۆچی پێچەوانە لە داعشەوە بۆ قاعیدە ئەگەرێکە.\nئاماژەی بەوە کرد ئەمە ئەگەری هەیە چونکە "ماکی سەرەکیی ئەندامێتیی داعش لە منداڵدانی قاعیدەوە هات، کە لەم ساڵانەی دواییدا لاوازبووبوو بەهۆی جێهێشتنی ژمارەیەکی زۆری ئەندامان و ئەمیرەکانی بۆ ناو داعش لە هەموو دونیادا".\nریشەکێشکردنی ئایدلۆژیای تیرۆرستیی\nلیوا یەحیا مەحمود عەلی، ئەفسەری سەربازیی خانەنشین و پسپۆڕی گروپە تیرۆستییەکان، وتی شکستپێهێنانی داعش "پێویستە بەڵام هەموو شتێك نیە"، چونکە پێویستە هاوشان بێت بە هەوڵەکان بۆ رێگرتن لەو کەسانەی لە سەرەتادا ئەندامی قاعیدە بوون لە گەڕانەوە بۆ گروپەکەیان.\nبە مەشاریقی وت گرنگە ئەمە حسابی بۆ بکرێت لە شەڕی داعشدا لە سوریا، عێراق و هەموو جیهاندا، "چونکە هەوڵەکانی ئێستا بۆ سڕینەوەی هەڕەشەی داعش تەواو نابێت گەر شانەکانی قاعیدە لەم شەڕەدا نەبن."\nوتی، "ئایدۆلۆژیاکە هەمان شتە، هەروەها فەتوا تەکفیرییەکانیش." وتیشی: "بنەمای ئایدۆلۆژی سەلەفیزمە، کە لەلایەن توندڕەوەکانی داعش و قاعیدەوە وەك یەك لەخۆگیراوە."\nوتی لەبەرئەوە، گرنگە کە بڵاوبوونەوەی ئایدۆلۆژیا تیرۆرستییەکە فەرامۆشنەکرێت.


وتووێژ:قاسم سولەیمانی - ویکیپیدیا، ئینسایکڵۆپیدیای ئازاد\nمن ئێستا دەستکاری 1 بەستەری دەرەکیی قاسم سولێمانیم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20150924085158/http://www.realclearworld.com/2013/09/23/syrias_iranian_shadow_commander_151825.html بۆ http://www.realclearworld.com/2013/09/23/syrias_iranian_shadow_commander_151825.html زیاد کرا\nکاتێکی شاد!—InternetArchiveBot (سکاڵاکردنی کێشە) ٠٢:٥٥، ٢٦ی تشرینی یەکەمی ٢٠١٧ (UTC)\nئەرشیڤێکی نوێ https://web.archive.org/web/20150402142339/http://businessweekme.com/Bloomberg/newsmid/190/newsid/272 بۆ http://businessweekme.com/Bloomberg/newsmid/190/newsid/272 زیاد کرا\nکاتێکی شاد!—InternetArchiveBot (سکاڵاکردنی کێشە) ٢٠:٣٢، ١١ی تشرینی دووەمی ٢٠١٧ (UTC)\nمن ئێستا دەستکاری ٢ بەستەری دەرەکیی قاسم سولێمانیم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20171010074253/http://en.abna24.com/cultural/archive/2015/03/10/675792/story.html بۆ http://en.abna24.com/cultural/archive/2015/03/10/675792/story.html زیاد کرا\nئەرشیڤێکی نوێ https://web.archive.org/web/20150708062520/http://observers.france24.com/content/20150306-iran-shadow-commander-suleimani-iraq بۆ http://observers.france24.com/content/20150306-iran-shadow-commander-suleimani-iraq زیاد کرا\nکاتێکی شاد!—InternetArchiveBot (سکاڵاکردنی کێشە) ١٤:٠٠، ١٢ی تشرینی یەکەمی ٢٠١٩ (UTC)\nمن ئێستا دەستکاری ١ بەستەری دەرەکیی قاسم سولێمانیم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20171010074750/https://www.theatlantic.com/international/archive/2014/10/irans-shadow-commander-steps-into-the-limelight/381558/ بۆ https://www.theatlantic.com/international/archive/2014/10/irans-shadow-commander-steps-into-the-limelight/381558/ زیاد کرا\nکاتێکی شاد!—InternetArchiveBot (سکاڵاکردنی کێشە) ٢٣:٣٢، ١٦ی تشرینی دووەمی ٢٠١٩ (UTC)\nسڵاو @Kushared: ناوی ئەم وتارە «قاسم سولەیمانی» یان «قاسم سۆلەیمانی» نییە؟ لە ویکیپیدیای ئینگلیزی بڕوانە ئای پی ئەی. سپاس، -- ⇐ئارام وتووێژ💭 ٠٩:٠٧، ٤ی کانوونی دووەمی ٢٠٢٠ (UTC)\nلەوەیە وابێت بەس هەر سولێمانی یان سلێمانی باوە و خەڵک ئەم دووە بەکاردەهێنن، دەرەنجامی گووگڵیش وابوو. -- Kushared (لێدوان) ١٠:٣٣، ٤ی کانوونی دووەمی ٢٠٢٠ (UTC)\nئەم ناوە ئینگلیزی نییە تا ویکیپیدیای ئینگلیزی بکەینە پێوەر بۆ چۆنیەتیی خوێندنەوەی ناوەکەی. باشترە تەماشای گووگڵ بکەین تا بزانین کام شێوەیەیان باوترە. برادەرانی ڕۆژھەڵاتیش باشتر دەزانن کە چۆن لە ئێران گۆدەکرێت، باشتردەبێ ڕای ئەوانیش بزانین. سەرچیا — ١٨:١٤، ٤ی کانوونی دووەمی ٢٠٢٠ (UTC)\nمن ناڵێم ئەوان بکەینە پێوەر، بەڵام دەڵێم با ناوە دروستەکە دانێین. ئەنجامەکانی گووگڵ ھەر خەڵکی خۆمان نووسیویەتی جا کێ زووتر ناوەکەی نووسیبێت، ئەوانی تر بەدوای ئەو دەکەون. کێ ناڵێ ھەڵەیە؟! نموونەش عامر خانە کە خەڵک ھەر دەیوت ئەمیر خان، و بە بڕوام کە لەڕێگەی ویکیپیدیاوە ھۆشیار بوونەتەوە و ناوە ڕاستەکەیان زانیوە. -- ⇐ئارام وتووێژ💭 ١٨:٣٠، ٤ی کانوونی دووەمی ٢٠٢٠ (UTC)\nمن ناوەکەم بەم شێوەیە: "قاسم سلێمانی" زۆربەی جاران بیستووە، بەڵام بیستتومە کە خەڵکی سنە ئەڵێن "قاسم سڵێمانی"، دەگمەن بیستوومە کە خەڵک بڵێن: "قاسم سولەیمانی". مادیوتووێژ ٢٢:٣٤، ٤ی کانوونی دووەمی ٢٠٢٠ (UTC)\nئەوەی تا ئێستا زیاتر بینیومە لە میدیا و خەڵکیش، دەنووسن «قاسم سولەیمانی». پێشنیازدەکەم بکرێتەوە ئەوە. کەمتر دەنووسن «قاسم سلێمانی». سەرچیا — ١١:١٠، ٥ی کانوونی دووەمی ٢٠٢٠ (UTC)\nبە کوردیی سۆرانی بەزۆری بە ناوی "سلیمان" دەڵێن سلێمان. وەک لە ناوی شاری سلێمانیشدا ھەیە. ئەمڕۆ کەم کەس بڵێ سولەیمانی یا سولێمانی. بۆیە بەبڕوام قاسم سلێمانی باشترە. چون ئەوەی تا ئیسە کردوومانە لە ویکیی سۆرانیدا ناوەکانمان بە شێوازی گۆکردنی کوردی نووسیوە. وەک محەممەد. پیرەھەڵۆ (وتووێژ) ١١:١٤، ٥ی کانوونی دووەمی ٢٠٢٠ (UTC)\nزۆرینەی خەڵک لەڕێی گەڕانی گووگڵەوە دەستیان بە وتارەکانی ویکپیدیا دەگات. گرنگە ئێمە ناوێک ھەڵبژێرین کە لە کاتی گەڕانی گووگڵ وتارەکە بکەوێتە بەرچاوی خەڵک. ئەوەی تێبینیم کردووە گووگڵ تەنیا وتارەکانی ویکیپیدیای کوردی لەو کاتە نیشان دەدا کە ناوەکە وەک ویکیپیدیا نووسرابێت. وەک زمانەکانی دیکە نییە گەر ھەڵەش لە نووسینەکەت ھەبێ یان بەشێوەیەکی تر بینووسی بۆت ڕاست بکاتەوە. سەرچیا — ١١:٢٥، ٥ی کانوونی دووەمی ٢٠٢٠ (UTC)\n@Serchia:. گووگڵ کێشە نییە، حساب ئەوەیە ئێمە بە دیسیپلینەوە بچینە پێش. ئەگەر ڕەوانەکەری بۆ دابنرێت ھیچ کێشەی نابێ بۆ گەڕانی گووگڵ. تۆ لە گووگڵ سێرچ کە ھەنگەخۆرە، ئازا پەڕەی کەندەسمە دێتە سەر. یا سێرچ کە ھەڵمەڵە، ھەرمەڵە یا گوڵە ھێرۆ ئازا پەڕەی ھێرۆی ویکیپیدیا دەبینیت. یانی ڕاستە گووگڵ جارێ زمانی سۆرانی ناناسێ بۆ وەرگێڕان، بەڵام زۆر بە ئاسان بە بەستەرەکان تێدەگات. ھەرچەن ئەلگوریتمەکەی تۆزێک لەوە ئاڵۆزترە :) پیرەھەڵۆ (وتووێژ) ١١:٤٩، ٥ی کانوونی دووەمی ٢٠٢٠ (UTC)\nزۆرترین ترافیکی ویکیپیدیا لە گووگڵەوە دێت. ناکرێ فەرامۆش بکرێت. ڕەوانەکەر تەنیا لەنێو ویکیپیدیا کاریگەری ھەیە. لەو نموونەیەی باست کردووە، گووگڵ وتاری «کەندەسمە»ت نیشان دەدا لەبەرەوەیە کە ناوی «ھەنگەخۆرە» لەنێو وتارەکە ھاتووە نەک لەبەرەوەی ڕەوانەکەرێک بەو ناوە ھەبێت. ئەم بابەتە ئەوەندەش ئاڵۆز نییە تا حەل نەکرێ، یان ئەوەتە دەبێت ئاماژە بە سەرجەم شێوە جیاوازەکانی ناوەکە بدەین لەنێو وتارەکە (کە ئەمەم زۆر پێ باش نییە) یان دەبێ ناوە ھەرە باوەکە ھەڵبژێرین. سەرچیا — ١٢:٠٥، ٥ی کانوونی دووەمی ٢٠٢٠ (UTC)\nگەر دژایەتی نییە دەیگوازمەوە بۆ «قاسم سولەیمانی». تا ئێستا لە نووسینی میدیا و خەڵک زیاتر ئەو شێوەیەم بینیوە و پێویست ناکات ئێمە لە ویکیپیدیا ناوێکی ناباو دابنێین. سەرچیا — ١٧:٣٠، ٦ی کانوونی دووەمی ٢٠٢٠ (UTC)\nلەگەڵ «قاسم سولەیمانی»م. خۆیشم لەسەرەوە ھەر ئەو پێشنیازەم کردووە. -- ⇐ئارام وتووێژ💭 ١٨:٠٣، ٦ی کانوونی دووەمی ٢٠٢٠ (UTC)\n@Serchia:، ھاوڕێ سەرچیا، بۆ زانیاریت گەڕانی گووگڵ ئیستە زۆر لەوە پێشکەوتووترە کە تەنیا بە ناوی وشەکە بگەڕێت (ئەوە ھی ٢٠٠٠ەکانە)، بەڵکوو ئەلگۆریتمەکەیان زۆر شتی تر وەک ترافیکی ماڵپەڕەکە و بەستەرەکانی ڕچاو دەکات. ئەمڕۆ تەواو لەوە سیمانتیکتریش بووەتەوە و مەعنا و زمانی وشەکە و شوێنی بەکارھێنەرەکەیش ڕچاو دەکات. بۆ نموونە ئەگەر من بۆ وشەی Xarpêt بگەڕێم ڕاست وتاری en:Elazığ Provinceی ویکیی ئینگلیزیم پیشان دەدات بێ ئەوەی ئەو وشەیە تێدا بێت. ئەڵبەت ئەم دۆخە ھێشتا بۆ سۆرانی نەگەشتووەتە ئەو ئاستە، چون گووگڵ بە تەواوی وەرینەگرتووە وەک زمانێک. پیرەھەڵۆ (وتووێژ) ٠٤:١١، ٢٨ی کانوونی دووەمی ٢٠٢٠ (UTC)\n@Pirehelokan: لەوە دەگەم کە باسی دەکەن، بەڵام کە ئێستا گووگڵ پشتگیریی تەواوی کوردی ناکا. چارە ھەر ئەوەیە ناوە باوەکان دابنێین. سەرچیا — ١٨:٤٣، ٢٨ی کانوونی دووەمی ٢٠٢٠ (UTC)\nوەرگیراو لە «https://ckb.wikipedia.org/w/index.php?title=وتووێژ:قاسم_سولەیمانی&oldid=660151»\nئەم پەڕەیە دواجار لە ١٨:٤٣ی ٢٨ی کانوونی دووەمی ٢٠٢٠ نوێ کراوەتەوە.


بۆچی "کەر" و "فیل"، بوونەتە لۆگۆی دیموکراتەکان و کۆمارییەکان؟\nپێنـووس: بۆ یەکەمین جار دیموکراتەکان لە ساڵی ١٨٢٨ لە بانگەشەی هەڵبژاردنی سەرکۆماری لە ئەمریکادا کە "ئەندرۆ جەکسۆن ١٧٦٧-١٨٤٥" پاڵێوراو بوو، کەڵکیان لە هێمای "کەر" وەرگرت.\nهەر لەو سەردەمدا و دوای سەرکەوتن لە شەڕی ساڵی ١٨٢٨دا، هاووڵاتیانی ئەمریکی "ئەندرۆ جەکسۆن"یان پێ قارەمانی شەڕ بوو و دیموکراتەکانیش بە دروشمی "ڕێگە بدەن خەڵک حوکمڕانی بکەن"، لە هەڵبژاردندا بەشدارییان کرد.\nبەرهەڵستکارانی ئەندرۆ جەکسۆن، ئەویان بە سیاسەتوانێکی پۆپۆلیست دەزانی و ناوی "کەر"یان لێ نا. بەڵام بەرامبەر بەو بێڕێزییەی کە بەو کرا، "جەکسۆن"یش کەڵکی لەو شوپهاندنە وەرگرت و "کەر"ی وەکوو هێمایەک لە بانگەشەی هەڵبژاردندا بەکار هێنا.\nبەڵام لە ڕەوتی مێژوودا، هیچ کەس بە ڕادەی "تۆماس ناست ١٨٤٠-١٩٠٢"ی کاریکاتێریست، دەوری لە جێگریکردنی هێمای "کەر" بە دیموکراتەکاندا نەبووە. تۆماس ناست بۆ یەکەمین جار لە گۆڤاری "هارپێڕ ویکلی" لە ساڵی ١٨٧٠دا بۆ ڕەخنەگرتن لە سیاسەتەکانی دژی شەڕیی دیموکراتەکان، بە وێنەی "کەر"ێک و، چەند ساڵ دواتر ناڕاستەوخۆ بە ئاماژە بە ململانێ نێوخۆیییەکانی کۆمارییەکان، کەڵکی لە وێنەی "فیل"ێک وەرگرت. لە ڕوانگەی "ناست"ەوە، درێژەی ململانێکان لە هەڵبژاردنی داهاتوودا بە زیانی ئەو حزبە تەواو دەبێت.\nلەگەڵ ئەوەیشدا، هێمای "کەر" و "فیل" تا سەردەمی کارە بەناوبانگەکەی "تۆماس ناست" لە (٧/١١/١٨٧٤)دا، نەببوونە هێمای ئەو دوو حزبە. لەو ڕێکەوتەدا، گەڵاڵەی "کارتۆن"ێک بە ناوی "ترس لە قۆناغی سێیەم" لە لایەن "تۆماس ناست"ەوە بڵاو کرایەوە، کە بۆ هەمیشە "کەر" و "فیل"ی کردە هێما (لۆگۆ)ی ئەو دوو حزبە.\nئەو کارتۆنە مێژوویییە، باس لە ڕووداوی "ئۆلیسس سیمۆن گرێنت" دەکات، کە لە دوو خولدا سەرکۆمار بووە، دەنگۆی ئەوەیش هەبوو کە خەریکە پاڵێوراوێتیی خۆی بۆ خولی سێیەم، تاووتوێ دەکات. لە کارتۆنی "ترس لە قۆناغی سێیەم"دا، "کەر"ێکی تێدایە کە لە کەوڵی شێردا ئاژەڵی تر دەترسێنێت و لەسەر کەوڵەکەیشی زاراوەی "سێزاریزم" نووسراوە. هەر لە هەمان کارتۆندا "فیل"ێکی گەورەی تێدایە، کە وەکوو دەنگی "کۆمارییەکان" دەیناسێنێت. لە شیکردنەوەی کارتۆنەکەدا هاتووە: "کەرێک لە کەوڵی شێر، کە لە ناو لێڕەواردا پیاسە دەکات، ئاژەڵەکانی تر دەترسێنێت."\nوتە ناڕاستەوخۆکانی "تۆماس ناست" سەبارەت بەو زنجیرە وتارانە بوو، کە لە ڕۆژنامەی "نیۆیۆرک هێڕاڵد" چاپ كرابوون و، لەبەر ئەو بڕیارەی كه بۆ جاری سێیەم پاڵێوراوێتیی خۆی بۆ گەییشتن و پاراستنی دەسەڵات هێنابوویە گۆڕێ، ڕەخنەی له "ئۆلیسس سیمۆن گرێنت" گرت. دەستەواژەی "سێزاریزم"یش، به مانای "هەوڵدانێکی نادیموکراتیک بۆ بەدەستهێنانی دەسەڵات" بوو.\nلە ڕواڵەتدا، دیمەنی لێڕەوارەکەیش باسی لە حیکایەتی "کەرێک لە کەوڵی شێر"دا دەکرد، کە لە "ئیسۆپ"، حیکایەتبێژی کۆنی یوونانەوە وەری گرتبوو. دەرەنجامی ئەخلاقیی ئەو حیکایەتە، ئەوە بوو کە لەوانەیە گەمژەیەک بتوانێت ڕواڵەتی خۆی بە چەشنێک پیشان بدات کە ئەو نییە، بەڵام لە کۆتاییدا، قسەکانی، سروشتی ڕاستەقینەی ئەو لەقاو دەدەن.\nدوای ئەوە، "تۆماس ناست" لە تەواوی کارەکانیدا "فیل"ی بۆ پێشاندانی دەنگی "کۆمارییەکان" بەکار دێنا. وردە وردە وێنەی ئەو ئاژەڵە زلە (فیل)، بوو بە هێمای کۆمارییەکان. دواتر کارتۆنیستەکانی تریش پێشوازییان لە گەڵاڵەی هاوکاره‌كه‌یان "تۆماس ناست" کرد. تا ئەمڕۆکەیش دیموکراتەکان، "کەر" وەک لۆگۆی حزبەکەیان بەکار دێنن و، کۆمارییەکانیش کەڵک لە لۆگۆی "فیل" وەردەگرن.\n"ئەندرۆ جەکسۆن ١٧٦٧-١٨٤٥" لە ساڵی ١٨٢٩ تا ساڵی ١٨٣٧، بۆ دوو خول سەرکۆماری ئەمریکا بوو.\n- حزبی کۆماری (کۆمارییەکان)، ساڵی دامەزرانی (١٨٥٤).\n- حزبی دیموکرات (دیموکراتەکان)، ساڵی دامەزرانی (١٨٢٨).\nLast modified on پێنج شەممە, 13 کانونی یەکەم 2018 16:43\n« جاڕنامەى جيهانيى مافەكانى مرۆڤ ڕێككەوتننامەى بەربەرەكانی و سزادانى تاوانى جينۆسايد »


ebdulrehman bamerni: جوهى و ئاقلمه‌ندى\nدبێژن دوو ئاغا برایێن ئێك بون و هه‌ر ئێكی ژ وان ئاغاتی ل گونده‌كی دكر و هه‌می گاڤا ژی د ژێك دلمایی بون.\nدبێژن ده‌مه‌كی په‌یوه‌ندیێن باش تێكچبون و ئاغایێ گونده‌كی ژ وان كو برایێ مه‌زن بو و خولامه‌كێ جوهی هه‌بو گوتێ هلو هه‌ره بێژه ئاغایێ دی بلا كارێ خو بكه‌ت و سپێدێ مه شه‌ره.\nجوهی ژی رابو به‌ره‌ف گوندێ وی چوو و برێكێ ڤه ما هزرێن خوكرن و بو خو گوت: گه‌ر ئه‌ز بچم ڤێ قاسیدیێ بكه‌م و هه‌ر دووكان زه‌لام ژ ئێك و دوو كوشتن و برایێن ئێكن و سوبه‌هى پێكهاتنه ڤه دێ من كه‌نه ئه‌گه‌رێ ڤی شه‌ری.\nجوهی پشتی باش هزرێن خو كرین، چوو ده‌ف ئاغایێ دی كو برایێ بچویك بو گوتێ ئاغایێ مه یا گوتی ئه‌م برایێن ئێكین و ما دێ بوچی شه‌ر دناڤبه‌را مه دا چێبیت، سوبه‌هى كارێ مه یێ فراڤینێ بكه و ئه‌م دێ هێین سولحێ كه‌ین.\nبرایێ بچویك ما هزرێن خو كرن و بو خو گوت: گه‌ر برایێ من یێ مه‌زن هو بێژیته هه، پا ئه‌ز برایێ بچویكم و ئه‌ڤ چه‌ندا هه بۆ من كه‌فتی یه كو ئه‌ز ل دویف وی بچم.\nئینا گوته خولامێ جوهی هه‌ره بێژه ئاغایێ خو سوبه ئه‌ز ب زه‌لامێن خوڤه بو خارنا نیڤرو یێ ل مالا وی و دێ سولحا خو كه‌ین.\nخولامێ جوهی ژی زڤری ده‌ف ئاغایێ خو و گوتێ ئاغایێ خوش بیت، برایێ ته یا گوتی ئه‌م برایێن ئێكین ما دێ بوچی شه‌ری هه‌لئێخین و زه‌لامێن ئێك و دوو ده‌ینه كوشتن، ڤێجا ئه‌م دێ سولحا خو كه‌ین و یا گوتی بۆ سوبه‌هی نیڤرو ئه‌ز ب زه‌لامێن خو ڤه مێهڤانێ وی مه بۆ خارنا نیڤرو.\nگه‌له‌ك كه‌یفا ئاغای هات و رابو كارێ فراڤینا برایێ خو و زه‌لامێن وی كر و هه‌ر دوو ئاشتبونه ڤه و جوهی ژی خه‌لاتكرن.\nبلاڤكه‌ر -- عبدالرحمن بامرنى --روژ-- 3:32 م